cyanic-selkie/wikianc huggingface dataset:
ವಾಹನ ವಿಮೆ
3) ಸಮಗ್ರ ವಿಮೆ:
ಹೊಣೆಗಾರಿಕೆ ಮತ್ತು ಘರ್ಷಣೆ ವಿಮಾ ಪಾಲಿಸಿಗಳು ಪ್ರತ್ಯೇಕವಾಗಿ ಕಾರು ಅಪಘಾತಗಳು ರಕ್ಷಣೆ. ಹವಾಮಾನ ವೈಪರೀತ್ಯಗಳಿಂದ, ಕಳ್ಳತನ, ಒಂದು ಪ್ರಾಣಿ ಘರ್ಷಣೆ - - ಯಾವುದೋ ನಿಮ್ಮ ಕಾರು ಸಂಭವಿಸಿದಲ್ಲಿ ನೀವು ಸಮಸ್ಯೆಗಾಗಿ ನಿಮ್ಮ ವಿಮೆ ಕಂಪನಿ ಪಡೆಯಲು ಸಾಧ್ಯವಾಗುವುದಿಲ್ಲ. ಸಮಗ್ರ ವಿಮಾ ಪಾಲಿಸಿ, ಆದರೆ, ನಿಮ್ಮ ವಿಮೆಗಾರರು ಕೇವಲ ಬರುತ್ತದೆ ಯಾವುದೇ ಪರಿಸ್ಥಿತಿ ಬಗ್ಗೆ ನಿರ್ವಹಿಸಲಿದೆ. ಒಂದು ಸಮಗ್ರ ವಿಮಾ ಪಾಲಿಸಿ ಹೊಂದಲು ಸಂತೋಷವನ್ನು ಎಂದು ಆ ವಸ್ತುಗಳ ಒಂದು. ಆದರೆ, ವ್ಯಾಪ್ತಿ ಮಾಡಬಹುದು ಮತ್ತು ನಿಮ್ಮ ಕಾರು ನೀವು ಬದಲಾಯಿಸಲು ತುಲನಾತ್ಮಕವಾಗಿ ಸುಲಭ ಎಂದು ನೀವು ಹೊಂದಿತ್ತು ವೇಳೆ, ಉಪಯುಕ್ತ ಇರಬಹುದು. ನಿಮ್ಮ ವಾಹನ ಅನುಸ್ಥಾಪಿತವಾಗಿರುವ ವಿರೋಧಿ ಕಳ್ಳತನ ಮತ್ತು ಟ್ರ್ಯಾಕಿಂಗ್ ಸಾಧನಗಳು ವೇಳೆ ಈ ನೀತಿಯನ್ನು ಬೆಲೆ ತರಬಹುದು ಗಮನಿಸಬೇಕಾದ
4) ವಿಮೆಮಾಡದ ಮೋಟಾರು ಚಾಲಕರ ಪ್ರೊಟೆಕ್ಷನ್
ಕೇವಲ ಕಾನೂನು ವಾಸ್ತವವಾಗಿ ವಿಷಯಗಳನ್ನು ಕೆಲಸ ಮಾರ್ಗವಾಗಿದೆ ಅರ್ಥವಲ್ಲ ವಿಮೆ ಹೊಂದಲು ಎಲ್ಲರೂ ಕಾರಣ. ಚಾಲಕ ಹೊಣೆಗಾರಿಕೆಯ ವಿಮೆ ಪಾಲಿಸಿಯು ಹೊಂದಿದೆ ಸಹ, ಬಹುತೇಕ ರಾಜ್ಯಗಳಲ್ಲಿ ಅಪಘಾತ ಜೊತೆಗೆ ಹೋಗಬಹುದು ವೆಚ್ಚಗಳನ್ನು ಎಲ್ಲಾ ಒಳಗೊಂಡಿರುವುದಿಲ್ಲ ಎಂದು ಕಡಿಮೆ ಕನಿಷ್ಟ ಹೊಂದಿವೆ. ಸಂಭವಿಸಬಹುದು ಎಂದು ಕೆಟ್ಟ ಕೆಲಸವೆಂದರೆ ನೀವು ನಿಮ್ಮ ತಪ್ಪು ಎಂದು ಅಪಘಾತದಲ್ಲಿ ಬಿಲ್ಲುಗಳನ್ನು ಮಧ್ಯ ಎಂಬುದು. ಒಂದು ವಿಮೆ ವಾಹನ ಹಾನಿ ಆವರಿಸುವ ಒಂದು ನೀತಿ ಪಡೆಯಲು ನಿರ್ಧಾರ ಇತರ ನೀತಿಗಳ ಎಂದು ಸ್ಪಷ್ಟ ಕಟ್ ಅಲ್ಲ. ಸಿದ್ಧಾಂತದಲ್ಲಿ, ಚಾಲಕ ಅಪಘಾತದ ಸಮಯದಲ್ಲಿ ನಷ್ಟವನ್ನು ಸರಿದೂಗಿಸಲು ಸಾಕಷ್ಟು ವಿಮಾ ಹೊಂದಿಲ್ಲ ಸಹ, ಅವರು ಇನ್ನೂ ಕೈಯಿಂದಲೇ ಖರ್ಚುಗಳಿಗೆ ಜವಾಬ್ದಾರಿ ಕಾಣಿಸುತ್ತದೆ. ತಪ್ಪು ವ್ಯಕ್ತಿ ಸಮಸ್ಯೆಗಳು ಇರಬಹುದು ಯಾವುದೇ ಹಣ ಹೊಂದಿಲ್ಲ ಮಾತ್ರ ಇದು.
5) ವೈದ್ಯಕೀಯ / ವೈಯಕ್ತಿಕ - ಗಾಯ ರಕ್ಷಣೆ
ಒಂದು ಕಾರು ಅಪಘಾತದ ನಂತರ ಚಿಕಿತ್ಸೆ ಗಾಯಗಳು ಸಂಬಂಧಿಸಿದ ಖರ್ಚುಗಳನ್ನು ಖಗೋಳ ಸಾಧ್ಯ. ಆ ಖರ್ಚುಗಳಿಗೆ ಸಲುವಾಗಿ, ವೈದ್ಯಕೀಯ ಮತ್ತು ವೈಯಕ್ತಿಕ ಗಾಯ ರಕ್ಷಣೆ ಲಭ್ಯವಿದೆ. ಯಾವುದೇ ತಪ್ಪಿದೆ ಯಾರು ರೀತಿಯ ರಕ್ಷಣೆಗಾಗಿ ನಿಮ್ಮ ಪ್ರಯಾಣಿಕರು ಆ ಜೊತೆಗೆ ನಿಮ್ಮ ವೈದ್ಯಕೀಯ ವೆಚ್ಚವನ್ನು ಕ್ರಮಿಸುತ್ತದೆ ನೀವು ಉತ್ತಮ ಆರೋಗ್ಯ ವಿಮಾ ಯೋಜನೆಯನ್ನು ಹೊಂದಿದ್ದರೆ, ಆದಾಗ್ಯೂ, ಇದು ವೈದ್ಯಕೀಯ ಮತ್ತು ವೈಯಕ್ತಿಕ ಗಾಯ ರಕ್ಷಣೆ ನಿಮಗೆ ಉಪಯುಕ್ತ ಎಂದು ಕಡಿಮೆ ಸಾಧ್ಯತೆ. ಮತ್ತು ಹೆಚ್ಚು ಸಾಮಾನ್ಯ ಆರೋಗ್ಯ ವಿಮಾ ನೀತಿಯು ವಿವರಿಸುತ್ತದೆ ಪರಿಗಣಿಸಿ, ಇದು ನಿಮ್ಮ ಮೊದಲ ಆಯ್ಕೆ ಇರಬೇಕು. https://en.wikipedia.org/wiki/Insurance
6) ನಿರ್ದೋಷ ವಿಮೆ
ಲ್ಲಿಯವರೆಗೆ, ನಿರ್ದೋಷ ವಿಮೆ ಹನ್ನೆರಡು ರಾಜ್ಯಗಳಲ್ಲಿ ಲಭ್ಯವಿದೆ. ಈ ಆಯ್ಕೆಯು ಗಾಯಗಳು ಮತ್ತು ಆಸ್ತಿ ಹಾನಿ, ಒಂದು ನಿರ್ದಿಷ್ಟ ಅಪಘಾತ ಅಂತಿಮವಾಗಿ ಕಾರಣವಾಗಿದೆ ಯಾರು ಪರವಾಗಿಲ್ಲ ಆವರಿಸುತ್ತದೆ. ನಿರ್ದೋಷ ವಿಮೆ ಆಯ್ಕೆ ನಿರ್ಧಾರ ನಿಜವಾಗಿಯೂ ಇತರ ವಿಮಾ ಆಯ್ಕೆಗಳು ಮತ್ತು ಯಾವ ಬೆಲೆಯಲ್ಲಿ ಲಭ್ಯವಿದೆ ಎಂಬುದನ್ನು ಅವಲಂಬಿಸಿರುತ್ತದೆ. ಕೆಲವು ತಪ್ಪಿಲ್ಲದ ನೀತಿಗಳನ್ನು ಇದರಿಂದಾಗಿ ದುಬಾರಿಯಾಗಬಹುದು ಮಿತವ್ಯಯದ ನಿಮ್ಮ ಕಾರು ಬದಲಾಯಿಸಲು ಅಗ್ಗವಾಗಿದ್ದು ವಿಶೇಷವಾಗಿ, ಇತರ ಆಯ್ಕೆಗಳನ್ನು ಆಯ್ಕೆ.
7) ಗ್ಯಾಪ್ ವಿಮೆ
ನೀವು ಇನ್ನೂ ಕಾರು ಪಾವತಿಗಳನ್ನು ಮಾಡುತ್ತಿದ್ದಲ್ಲಿ, ಅಂತರ ಇನ್ಶುರೆನ್ಸ್ ಉತ್ತಮ ದಾರಿಯಾಗಬಹುದು. ಇದು ತಮ್ಮ ಕಾರುಗಳನ್ನು ಹಣ ಪಡೆಯುತ್ತಾರೆ ಮತ್ತು ಅಪಘಾತದಲ್ಲಿ ಒಟ್ಟು ವೇಳೆ ವಾಹನ ತೀರಿಸಲು ಅಗತ್ಯವಿರುತ್ತದೆ ಚಾಲಕರು ಅರ್ಥೈಸಲಾಗಿತ್ತು. ನೀವು ನಿಮ್ಮ ಕಾರನ್ನು ಹೆಚ್ಚು ಬದ್ಧನಾಗಿರಬೇಕು ನೀವು ಸುಲಭವಾಗಿ ಕಡಿಮೆ ಕಾಲಾವಕಾಶದಲ್ಲಿ ತೀರಿಸಲು ಹೆಚ್ಚಿನದನ್ನು ಇದು ಸಾಮಾನ್ಯವಾಗಿ ಉತ್ತಮ ಆಯ್ಕೆ ಇಲ್ಲಿದೆ.ನೀವು ಇಂದು ಮಾರಾಟ ಅನೇಕ ವಿಮಾ ಪಾಲಿಸಿಗಳು ಮಾತ್ರ ಕಾರು ಮೌಲ್ಯವನ್ನು ಬದಲು ಅದನ್ನು ಬದಲಾಯಿಸಲು ವೆಚ್ಚ ಕ್ರಮಿಸುತ್ತದೆ ಏಕೆಂದರೆ ನೀವು, ಅದನ್ನು ಪಡೆಯಲು ಸಾಧ್ಯವಾಯಿತು ಕಾರು ಮೇಲೆ ಹೆಚ್ಚು ಬದ್ಧನಾಗಿರಬೇಕು ವೇಳೆ ಗ್ಯಾಪ್ ವಿಮೆ ವಿಶೇಷವಾಗಿ ಲಾಭದಾಯಕವೆಂದು. ಕೆಲವು ಸಾಲದಾತರು ನೀವು ವಾಹನ ತೀರಿಸಲು ಅಂತರವನ್ನು ವಿಮೆ ಅಥವಾ ಹೋಲುವಂತಿರುವ ಏನನ್ನಾದರೂ ಹೊಂದಿರುತ್ತದೆ ಅವಶ್ಯಕತೆಗಾಗಿ, ಆದ್ದರಿಂದ ನೀವು ತಿಳಿದ ಇಲ್ಲವೋ ಈಗಾಗಲೇ
ಜೈಪಾಲ್ ರೆಡ್ಡಿ
ಸುದಿನಿ ಜೈಪಾಲ್ ರೆಡ್ಡಿ (ಜನನ ೧೬ ಜನವರಿ ೧೯೪೨) ಭಾರತದ ೧೫ ನೇ ಲೋಕಸಭೆಯ ಸದಸ್ಯರಾಗಿದ್ದಾರೆ ಮತ್ತು ಅವರು ವಿಜ್ಞಾನ ಮತ್ತು ತಂತ್ರಜ್ಞಾನದ ಮಂತ್ರಿಯಾದರು. ಅವರು ತೆಲಂಗಾಣದ ಚವೆಲ್ಲ ಕ್ಷೇತ್ರವನ್ನು ಪ್ರತಿನಿಧಿಸಿದರು ಮತ್ತು ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ನ ಸದಸ್ಯರಾಗಿದ್ದಾರೆ. ೧೯೯೮ ರಲ್ಲಿ ಐ.ಕೆ. ಗುಜ್ರಾಲ್ ಕ್ಯಾಬಿನೆಟ್ನಲ್ಲಿ ಮಾಹಿತಿ ಮತ್ತು ಪ್ರಸಾರ ಕೇಂದ್ರದ ಕೇಂದ್ರ ಸಚಿವರಾಗಿ ಸೇವೆ ಸಲ್ಲಿಸಿದರು. ೧೯೯೯ ರಲ್ಲಿ ಅವರು ೨೧ ವರ್ಷಗಳ ನಂತರ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ಗೆ ಹಿಂದಿರುಗಿದರು. ೨೦೦೪ ರಲ್ಲಿ ಮಿರಾಲ್ಗುಡ ಕ್ಷೇತ್ರದಿಂದ ೧೪ ನೇ ಲೋಕಸಭೆಗೆ ಮರು ಚುನಾಯಿತರಾದರು ಮತ್ತು ನಂತರ ಅವರು ಮಾಹಿತಿ ಮತ್ತು ಪ್ರಸಾರ ಕೇಂದ್ರದ ಕೇಂದ್ರ ಸಚಿವರಾಗಿ ಮತ್ತು ಯುನೈಟೆಡ್ ಪ್ರಗತಿಪರ ಮೈತ್ರಿ -೧ ರಲ್ಲಿನ ನಗರಾಭಿವೃದ್ಧಿ ಸಚಿವರಾಗಿ ಸೇವೆ ಸಲ್ಲಿಸಿದರು. ೨೦೦೯ ರಲ್ಲಿ ಅವರು ಚೆವೆಲ್ಲಾ ಕ್ಷೇತ್ರದಿಂದ ೧೫ ನೇ ಲೋಕಸಭೆಗೆ ಮರು ಚುನಾಯಿತರಾದರು ಮತ್ತು ನಗರ ಅಭಿವೃದ್ಧಿ ಮತ್ತು ಕೇಂದ್ರ ಪೆಟ್ರೋಲಿಯಂ ಮತ್ತು ನೈಸರ್ಗಿಕ ಅನಿಲ ಸಚಿವರಾಗಿ ಕೇಂದ್ರ ಸಚಿವರಾಗಿ ಸೇವೆ ಸಲ್ಲಿಸಿದರು. ಅವರು ೨೯ ಅಕ್ಟೋಬರ್ ೨೦೧೨ ರಿಂದ ೧೮ ಮೇ ೨೦೧೪ ರವರೆಗೆ ಭೂ ವಿಜ್ಞಾನದ ಸಚಿವಾಲಯ ಮತ್ತು ವಿಜ್ಞಾನ ಮತ್ತು ತಂತ್ರಜ್ಞಾನ ಸಚಿವಾಲಯದ ಕೇಂದ್ರ ಸಚಿವರಾಗಿದ್ದರು.
ವರ್ಗ:೧೯೪೨ ಜನನ
ಎಕ್ಮೊ
ಎಕ್ಸ್ಟ್ರಾ ಕಾರ್ಪೊರಿಯಲ್ ಮೆಂಬ್ರೆನ್ ಆಕ್ಸಿಜನೇಶನ್
ಇ ಸಿ ಎಂ ಒ(ECMO)ಎಂದರೆ ಎಕ್ಸ್ಟ್ರಾ ಕಾರ್ಪೊರಿಯಲ್ ಮೆಂಬ್ರೆನ್ ಆಕ್ಸಿಜನೇಶನ್ ಹೇಳುವುದು ವಿಸ್ತ್ರತ ರೂಪ ಇದು ಒಂದು ಶರೀರದ ಹೊರಗಿನಿಂದ ರಕ್ತಕ್ಕೆ ಆಮ್ಲಜನಕವನ್ನು ಪೊರೈಸವು  ಸಾಧನ. ಒಂದು ವ್ಯಕ್ತಿಯ ಶ್ವಾಸಕೋಶ ಅಥವಾ ಹೃದಯ ಶರೀರಕ್ಕೆ ಬೇಕಾದ ಆಮ್ಲಜನಕವನ್ನು ಪೊರೈಸಲು ಅಶಕ್ತವಾಗಿರುವಾಗ ಅದನ್ನು ಹೊರಗಿನಿಂದ ಪೊರೈಸುವ ಸಾಧನಕ್ಕೆ ಇ ಸಿ ಎಂ ಒ ಹೇಳುತ್ತಾರೆ. ಇದನ್ನು ಮಕ್ಕಳಿಗೆ,ಮುದುಕರಿಗೆ ಹೀಗೆ ಎಲ್ಲಾ ಪ್ರಾಯದವರಿಗೆ ಬೇಕಾದರೆ ಉಪಯೋಗ ಮಾಡಬಹುದು.
ಕೆಲಸ
ಇ ಸಿ ಎಂ ಒ ಶ್ವಾಸಕೋಶ ಮತ್ತು ಹೃದಯದ ಎಲ್ಲಾ ಕೆಲಸವನ್ನು ತಾನೆ ಮಾಡುತ್ತದೆ.ನರದಲ್ಲಿ ಹರಿಯುವ ರಕ್ತದಲ್ಲಿರುವ ಇಂಗಾಲದ ಡೈಅಕ್ಶೈಡ್ ನ್ನು ಹೀರಿ ಆಕ್ಸಿಜನರೇಟರ್ ಯಂತ್ರದ ಮುಖಾಂತರ ಆಮ್ಲಜನಕವನ್ನು ಪೊರೈಸಲು ಸಾಧ್ಯ ಇದೆ. ಶರೀರದ ಹೃದಯ ಹಾಗು  ಶ್ವಾಸಕೋಶವನ್ನು ಬೈಪಾಸ್ ಮಾಡಿ ರಕ್ತವನ್ನು  ಪರಿಚಾಲನ ವ್ಯೂಹಕ್ಕೆ ಸೇರಿಸುತ್ತದೆ.
ಉಪಯೋಗ ಸಂದರ್ಭ
ಇ ಸಿ ಎಂ ಒ ವ್ಯವಸ್ಥೆಯಲ್ಲಿ ಒಂದು ರೋಗಿ  ಯಥಾಸ್ಥಿತಿಗೆ ಬರುವ   ಸಾಧ್ಯತೆ ೫೦-೫೦%.ಆದರೆ ಇದು ತುಂಬ  ಗಂಭೀರವಾಗಿ ಹಾನಿಯಾದ ಹೃದಯದ ಕಾರ್ಯ ನಿರ್ವಹಣೆಗೆ ಸಹಕಾರಿಯಾಗಿದೆ ಇದರ ಬಗ್ಗೆ ಜನರಲ್ಲಿ ಜಾಗೃತಿ ಹುಟ್ಟಿಸುವುದು ಅತಿ ಅಗತ್ಯ.
ಉಲ್ಲೇಕೊ
ವರ್ಗ:ವೈದ್ಯಕೀಯ ಉಪಕರಣಗಳು
ಇಂಕಾ
ಇಂಕಾ - ಪ್ರಾಚೀನ ಕಾಲದಲ್ಲಿ ದಕ್ಷಿಣ ಅಮೆರಿಕದ ಪೆರು ಪ್ರಾಂತ್ಯವನ್ನೊಳಗೊಂಡು ಬೆಳೆದು ಬಾಳಿದ ಸಾಮ್ರಾಜ್ಯ. ಇಂಕಾ ಎಂಬುದು ಸಮ್ರಾಟನ ಹೆಸರಾದರೂ ಈಗ ಆ ಜನರನ್ನೂ ನಿರ್ದೇಶಿಸುತ್ತದೆ. ಇವರು ಕೆಚ್ವಾಭಾಷೆಯನ್ನಾಡುತ್ತಿದ್ದ ಒಂದು ಬುಡಕಟ್ಟಿಗೆ ಸೇರಿದವರು. ಕೊಲಂಬಸ್ ಅಮೆರಿಕವನ್ನು ಕಂಡುಹಿಡಿಯುವುದಕ್ಕೆ ಬಹಳ ಹಿಂದೆಯೇ ಅಲ್ಲಿ ಅನೇಕ ಸಾಮ್ರಾಜ್ಯಗಳು ಹುಟ್ಟಿ ಬೆಳೆದು ಲಯಹೊಂದಿದುವು. ಇಂದಿನವರೆಗೆ ತಿಳಿದು ಬಂದಿರುವಂತೆ ಈ ಸಂಸ್ಕೃತಿಗಳಲ್ಲಿ ಸಂಪತ್ತು, ಕಲಾಪ್ರೌಢಿಮೆ ಮತ್ತು ನಾಗರಿಕತೆಯ ದೃಷ್ಟಿಯಿಂದ, ಅತ್ಯಂತ ಭವ್ಯವಾದುವು-ಮಾಯಾ, ಆಜ್ಟೆಕ್ ಮತ್ತು ಇಂಕಾ ಸಂಸ್ಕೃತಿಗಳು. ಮಾಯಾ ನಾಗರಿಕತೆ ಬೆಳೆದದ್ದು ಮಧ್ಯ ಅಮೆರಿಕದ ಅರಣ್ಯಗಳಲ್ಲಿ; ಆಜ್ಟೆಕ್, ಮೆಕ್ಸಿಕೋದಲ್ಲಿ; ಇಂಕಾ ನಾಗರಿಕತೆ, ಪೆರು ರಾಜ್ಯದಲ್ಲಿ. ಅಂತ್ಯದ ವೈಭವದ ಕಾಲದಲ್ಲಿ ಇಂಕಾ ನಾಗರಿಕತೆ ಉತ್ತರದ ಎಕ್ವಡಾರ್‍ನಿಂದ ದಕ್ಷಿಣದ ಚಿಲಿವರೆಗೂ ಉತ್ತರ ದಕ್ಷಿಣವಾಗಿ ಮೂರು ಸಾವಿರ ಮೈಲಿ ದೂರ ವ್ಯಾಪಿಸಿತ್ತು; ಮೂರೂವರೆ ಲಕ್ಷ ಚದರಮೈಲಿ ಪ್ರದೇಶವನ್ನೊಳಗೊಂಡಿತ್ತು. ಈ ಜನಾಂಗದಲ್ಲಿ ಬರವಣಿಗೆ ಇರಲಿಲ್ಲವಾದ್ದರಿಂದ ಇವರ ಬಗ್ಗೆ ಆ ಕಾಲದವೇ ಆದ ಯಾವ ಲಿಖಿತ ಆಧಾರಗಳೂ ಸಿಗಲಾರವು. 16ನೆಯ ಶತಮಾನದಲ್ಲಿ ಇವರ ಮೇಲೆ ದಾಳಿ ನಡೆಸಿದ ಸ್ಪೇನಿನ ಯೋಧರ ಬರಹಗಳು, ಇಂದಿಗೂ ಉಳಿದಿರುವ ಈ ಬುಡಕಟ್ಟಿನ ಜನರ ವ್ಯವಹಾರ ಸಂಪ್ರದಾಯಗಳ ಪರಿಶೀಲನೆ, ಸಂಬಂಧಪಟ್ಟ ಸ್ಥಳಗಳಲ್ಲಿ ನಡೆಸಿರುವ ಉತ್ಖನನಾದಿ ಪುರಾತತ್ತ್ವ ಶೋಧನೆಗಳು-ಈ ಆಧಾರಗಳಿಂದ ಇಂಕಾ ಸಂಸ್ಕೃತಿಯ ಬಗ್ಗೆ ಅನೇಕ ಮಾಹಿತಿಗಳು ದೊರೆಯುತ್ತವೆ.
ಸಾಮ್ರಾಜ್ಯದ ಅಳಿವು
ಕೇವಲ 180 ಜನ ಸ್ಪೇನಿನ ಸಾಹಸಿಗ ಯೋಧರು ಪ್ರಬಲವಾಗಿದ್ದ ಇಂಕಾ ಸಾಮ್ರಾಜ್ಯವನ್ನೇ ಗೆದ್ದರು. ನಂಬಲೂ ಕಷ್ಟವಾದ ಈ ಕಥೆ ವಿವಿಧ ಚರಿತ್ರಕಾರರಿಂದ ನಾನಾರೀತಿಯಲ್ಲಿ ವರ್ಣಿತವಾಗಿದೆ. ಪ್ರೆಸ್ಕಾಟ್ ಎಂಬ ಚರಿತ್ರಕಾರ ಬರೆದ ಕಾನ್‍ಕ್ವೆಸ್ಟ್ ಆಫ್ ಪೆರು ಎಂಬ ಪುಸ್ತಕದ ಕೆಲವು ಅಂಶಗಳನ್ನು ಇಲ್ಲಿ ಕೊಟ್ಟಿದೆ : ಹುಆಸ್ಕರನನ್ನು ಯುದ್ಧದಲ್ಲಿ ಸೋಲಿಸಿದ ಮೇಲೆ, ಸಿಂಹಾಸನವನ್ನು ವಶಪಡಿಸಿಕೊಳ್ಳುವುದಕ್ಕಾಗಿ ಅಟಾಹುಅಲ್ಪ ತನ್ನ ಪಾಳೆಯವಿದ್ದ ಕಜಾಮಾರ್ಕದಿಂದ ರಾಜಧಾನಿಯಾದ ಕುಜ್ಕೋಗೆ ಹೊರಡುವುದರಲ್ಲಿದ್ದ. ಆಗತಾನೆ ಸ್ಪೇನಿನವರು ಬಂದಿಳಿದ ವರ್ತಮಾನ ಅವನಿಗೆ ತಿಳಿಯಿತು (1532). ಈ ಹೊರದೇಶದವರು ಬಂದ ಉದ್ದೇಶವನ್ನು ಖಚಿತಪಡಿಸಿಕೊಂಡೇ ಪ್ರಯಾಣ ಮಾಡೋಣವೆಂದು ನಿಶ್ಚಯಿಸಿ ಇದ್ದಲ್ಲಿಯೇ ನಿಂತ. ಅವರು ಕಜಾಮಾರ್ಕಕ್ಕೆ ಬಂದರು. ಅವನೂ ಸೌಜನ್ಯದಿಂದ ಕೊಂಚದೂರಹೋಗಿ ಅವರಿಗೆ ಸ್ವಾಗತ ನೀಡಿದ. ಅವನು ತೋರಿಸಿದ ಸೌಜನ್ಯಕ್ಕೆ ಪ್ರತಿಫಲವಾಗಿ ಸ್ಪೇನರು ಅವನನ್ನು ಕೈಸೆರೆ ಹಿಡಿದು ಅವನ ಪರಿವಾರದವರನ್ನೆಲ್ಲ ಕೊಂದುಹಾಕಿದರು. ತನ್ನನ್ನು ಬಿಡುಗಡೆ ಮಾಡುವಂತಿದ್ದರೆ, ಒಬ್ಬ ಮನುಷ್ಯನಿಗೂ ಎಟುಕದಿದ್ದಷ್ಟು ಎತ್ತರದ ರಾಶಿ ಪ್ರಶಸ್ತಲೋಹಗಳನ್ನು ಕೊಡುವೆನೆಂದು ಇಂಕಾರಾಜ ಅವರಿಗೆ ಹೇಳಿದ. ಅವರು ಒಪ್ಪಿಕೊಂಡರು. ಕೂಡಲೆ ದೂತರಮೂಲಕ ರಾಜ್ಯದ ಧನವನ್ನು ಸಂಗ್ರಹಿಸಿ ತರಬೇಕೆಂದು ಎಲ್ಲ ಭಾಗಗಳಿಗೂ ಹೇಳಿಕಳುಹಿಸಿದ. ನಾಡಿನ ಎಲ್ಲ ಭಾಗಗಳಿಂದಲೂ ಚಿನ್ನದ ರಾಶಿ ಬಂದು ಬಿತ್ತು. ಕುಜ್ಕೊ ನಗರದ ಸೂರ್ಯ ದೇವಾಲಯದಿಂದಲೇ ಇದರ ಬಹುಭಾಗವೆಲ್ಲ ಬಂದಿತ್ತು. ಸುಮಾರು ಇಪ್ಪತ್ತೆರಡು ಅಡಿ ಉದ್ದ ಹದಿನೈದು ಅಡಿ ಅಗಲದ ಕೋಣೆಯಲ್ಲಿ ದ್ರವ್ಯ ಅವನು ಹೇಳಿದ ಎತ್ತರಕ್ಕೂ ನಿಂತಿತು. ಈ ರಾಶಿ ಪಿಜಾರೊಗೆ ತೃಪ್ತಿತಂದಿತು. ಬಿಡುಗಡೆ ದ್ರವ್ಯವೆಷ್ಟು ಬಂದಿದೆಯೆಂದು ಪಾವತಿ ರಸೀತಿಯನ್ನು ಬರೆಸಿಕೊಟ್ಟ. ಅವನ ಜೀವಮಾನದಲ್ಲೇ ಆತ ಸೆರೆಸಿಕ್ಕಿದವರ ವಿಷಯದಲ್ಲಿ ಇಷ್ಟು ಕೃಪೆ ತೋರಿಸಿದವನಲ್ಲ. ಚಕ್ರವರ್ತಿ ಸ್ವತಂತ್ರನೆಂದು ಘೋಷಣೆ ಮಾಡಿದರೂ ಆತ ಹಿಂತಿರುಗಿದರೆ ದೇಶದಲ್ಲಿ ಕ್ಷೋಭೆಯುಂಟಾಗುವುದೆಂಬ ನೆಪದಿಂದ ಅವನನ್ನು ಸ್ಪೇನ್ ಅಂಗರಕ್ಷಕರ ಕಾವಲಿನಲ್ಲಿಡಲಾಯಿತು. ದೊರೆ ಅಲ್ಲಿದ್ದರೆ ತಮ್ಮ ಚಲನವಲನಗಳಿಗೆ ಅಡ್ಡಿಯಾಗಬಹುದೆಂಬ ಕಾರಣದಿಂದ ಸ್ಪೇನ್ ಯೋಧರೆಲ್ಲ ಅವನನ್ನು ಕೊಂದುಬಿಡಬೇಕೆಂದು ಸಲಹೆಕೊಟ್ಟರು. ಪಿeóÁರೊ ಒಪ್ಪಿದ. ಅನೇಕ ಕಲ್ಪಿತ ಆಪಾದನೆಗಳನ್ನು ಅವನ ಮೇಲೆ ಹೊರಿಸಲಾಯಿತು. ಹುಆಸ್ಕರನನ್ನು ಕೊಂದದ್ದು, ಅನ್ಯಾಯವಾಗಿ ಸಿಂಹಾಸನವನ್ನು ಆಕ್ರಮಿಸಲೆತ್ನಿಸಿದ್ದು, ವಿಗ್ರಹಾರಾಧನೆ, ವ್ಯಭಿಚಾರ, ಸ್ವಗೋತ್ರ ಸಂಭೋಗ ಮುಂತಾದವು ಅವುಗಳಲ್ಲಿ ಕೆಲವು. ತಪ್ಪಿತಸ್ಥನೆಂದು ತೀರ್ಮಾನವಾಗಲಾಗಿ ಅವನಿಗೆ ಮರಣದಂಡನೆಯನ್ನು ವಿಧಿಸಿದರು. ಕಜಾಮಾರ್ಕ ನಗರದ ದೊಡ್ಡ ಚೌಕದಲ್ಲಿ ಅವನನ್ನು ಬಹಿರಂಗವಾಗಿ ಸುಡತಕ್ಕದೆಂದು ತೀರ್ಮಾನಿಸಲಾಯಿತು. ಸುಡಲು ಎಲ್ಲವೂ ಸಿದ್ಧವಾದಮೇಲೆ ಆತ ಕ್ರೈಸ್ತಧರ್ಮವನ್ನು ಸ್ವೀಕರಿಸಿದರೆ ಸುಡುವುದಿಲ್ಲವೆಂದೂ ಗಲ್ಲಿಗೇರಿಸುತ್ತೇವೆಂದೂ ಪಿಝಾರೊ ತಿಳಿಸಿದ. ಅಟಾಹುಅಲ್ಪ ಅದಕ್ಕೊಪ್ಪಿದ. ಅನಂತರ ಅವನನ್ನು ಕತ್ತುಹಿಚುಕಿ ಕೊಂದರು. ಒಬ್ಬ ದೊಡ್ಡ ಸಾಮ್ರಾಟನನ್ನು ಈ ರೀತಿ ಸುಲಿಗೆಮಾಡಿ ಅನಂತರ ಹೀಗೆ ಕೊಂದ ಈ ರಾಕ್ಷಸೀಕೃತ್ಯ ಸ್ಪೇನ್ ಜನಾಂಗಕ್ಕೆ ಎಂದಿಗೂ ಅಳಿಸಲಾಗದ ಕಳಂಕವಾಯಿತು ಎಂದು ಪ್ರೆಸ್ಕಾಟ್ ಹೇಳಿದ್ದಾನೆ. ಪೆರು ದೇಶವನ್ನು ಲೂಟಿಹೊಡೆದು ಸ್ಪೇನಿನವರು ತಮ್ಮ ದೇಶಕ್ಕೆ ಸಾಗಿಸಿದ ಸಂಪತ್ತಿನ ಬೆಲೆ ಎಷ್ಟಿರಬಹುದೆಂಬುದನ್ನು ಲೆಕ್ಕಮಾಡಲು ಅನೇಕರು ಯತ್ನಿಸಿದ್ದಾರೆ. ಅತ್ಯಂತ ಜಾಗರೊಕತೆಯಿಂದ ಎಣಿಕೆಮಾಡಿದ ಲಾತ್ರಾಪ್ ಎಂಬಾತ ಒಂದು ಔನ್ಸಿಗೆ 35-02 ಡಾಲರುಗಳಂತೆ ಅಟಾಹುಅಲ್ಪನ ಬಿಡುಗಡೆಗಾಗಿ ಕೊಟ್ಟ ಚಿನ್ನದ ಬೆಲೆಯೇ 83,44,307 ಡಾಲರುಗಳಾಗುತ್ತವೆಂದು ಹೇಳಿದ್ದಾನೆ. ಚಿನ್ನದ ಈಗಿನ ಬೆಲೆಯ ಪ್ರಕಾರ ಅದು ಇನ್ನೂ ಹೆಚ್ಚಾಗುತ್ತದೆ. ಇದೊಂದೇ ಸಂದರ್ಭದಲ್ಲಲ್ಲ, ಸ್ಪೇನಿನವರು ಈ ರೀತಿ ಲೊಟಿ ಹೊಡೆದದ್ದು, ಸ್ಪೇನಿನಿಂದ ಇನ್ನೂ ಹೆಚ್ಚು ಜನರು ವಲಸೆ ಬಂದ ಮೇಲಂತೂ ಇಂಥ ಸುಲಿಗೆ ಅನೇಕವೇಳೆ ನಡೆಯಿತು. ಹೀಗೆ ನಾನಾಕಡೆಗಳಿಂದ ಸುಲಿಗೆ ಮಾಡಿ ಸ್ಪೇನಿಗೆ ಸಾಗಿಸಿದ ಚಿನ್ನದ ಬೆಲೆ 2 ಕೋಟಿ ಡಾಲರುಗಳಿಗಿಂತ ಹೆಚ್ಚಾಗುತ್ತದೆ ಎಂದು ಲಾತ್ರಾಪ್‍ನ ಅಭಿಪ್ರಾಯ. ಇವುಗಳಲ್ಲಿ ಆಭರಣಗಳೇ ಹೆಚ್ಚಾಗಿದ್ದುವು. ಎಲ್ಲವೂ ಚತುರ ಕಲಾಶಿಲ್ಪಿಗಳು ತಯಾರಿಸಿದ ಅತ್ಯಂತ ಸುಂದರ ಆಭರಣಗಳು. ಅವುಗಳ ಕಲಾವೈಶಿಷ್ಟ್ಯದ ಕಡೆ ಗಮನವೇ ಇಲ್ಲದೆ ಎಲ್ಲವನ್ನೂ ಕರಗಿಸಿ ಗಟ್ಟಿ ಮಾಡಲಾಯಿತು. ಹಿಂದಿನ ಆಭರಣಗಳಲ್ಲೊಂದೂ ಈಗ ಉಳಿದಿಲ್ಲ.
ನಾಗರಿಕತೆ
ಇಂಕಾ ಜನರು ಹರಡಿದ್ದ ದೇಶ ಭೂವ್ಯವಸಾಯಕ್ಕೆ ಅನುಕೂಲವಾದ ಪ್ರದೇಶವಾಗಿರಲಿಲ್ಲ. ಆದರೂ ಚತುರರಾದ ಅವರು ಪ್ರಕೃತಿಯೊಡ್ಡಿದ್ದ ಅಡಚಣೆಗಳನ್ನು ನಿವಾರಿಸಿ ಭೂಮಿಯನ್ನು ಕೃಷಿಯೋಗ್ಯವನ್ನಾಗಿ ಮಾಡಿಕೊಂಡರು. ಎರುತಗ್ಗುಗಳಿದ್ದ ಭೂಮಿಯನ್ನು ಕಡಿದು ಪೈರು ಬೆಳೆಯಲು ಯೋಗ್ಯವಾಗುವಂತೆ ಮಾಡಿದರು : ಅಣೆಕಟ್ಟುಗಳನ್ನು ನಿರ್ಮಿಸಿ ಮೇಲು ಕಾಲುವೆಗಳನ್ನು ತೋಡಿ ಅವುಗಳಿಂದ ನೀರುಹಾಯಿಸುವ ಏರ್ಪಾಡು ಮಾಡಿಕೊಂಡರು. ಈ ಪರ್ವತಶ್ರೇಣಿ ಕೆಲವುಕಡೆ ಹದಿನಾಲ್ಕುಸಾವಿರ ಅಡಿ ಎತ್ತರವಾಗಿದೆ. ಈ ಎತ್ತರಕ್ಕನುಸಾರವಾಗಿ ಉಷ್ಣ ಮತ್ತು ಸಮಶೀತೋಷ್ಣವಲಯದ ಬೆಳೆಗಳನ್ನು ತೆಗೆಯಲು ಇದರಿಂದ ಅನುಕೂಲವಾಯಿತು. ಬಹಳ ಹಿಂದಿನ ಕಾಲದಲ್ಲೇ ಇಂಕಾ ಜನ ಕಾಡು ಸಸ್ಯಗಳನ್ನು ಆಹಾರ ಯೋಗ್ಯವನ್ನಾಗಿ ಮಾಡುವ ವಿಧಾನವನ್ನರಿತಿದ್ದರು. ಅನೇಕ ಆಹಾರಸಸ್ಯಗಳನ್ನು ಇತರ ದೇಶಗಳ ಜನರು ಇವರಿಂದ ತಿಳಿದರು. ವಿದ್ಯಾಭ್ಯಾಸ ಕೇವಲ ಶ್ರೀಮಂತ ಕುಲೀನ ಮಕ್ಕಳಿಗೆ ಮಾತ್ರ ಮೀಸಲಾಗಿತ್ತು. ಬಹುಪತ್ನೀತ್ವ ಶ್ರೀಮಂತ ಕುಲೀನರ ಸ್ವತ್ತಾಗಿತ್ತು. ಆದರೆ ಮೊದಲ ಹೆಂಡತಿಮಾತ್ರ ಗಂಡನ ಸಮಾನ ಸ್ಥಾನದಲ್ಲಿರುತ್ತಿದ್ದಳು. ಉಳಿದವರು ಕೇವಲ ಉಪಪತ್ನಿಯರು. ಅವರ ಮಕ್ಕಳಿಗೂ ತಂದೆಯ ಸ್ಥಾನ ಲಭಿಸುತ್ತಿರಲಿಲ್ಲ. ರಾಜ ತನ್ನ ದೇವಾಂಶವನ್ನು ಶುದ್ಧವಾಗಿ ಉಳಿಸಲೋ ಏನೋ, ಸಾಮಾನ್ಯವಾಗಿ ತನ್ನ ಸಹೋದರಿಯನ್ನೇ ಮದುವೆಯಾಗುತ್ತಿದ್ದ.
ಒಡೆತನದ ಕಾನೂನುಗಳು
ಪೆರು ರಾಜ್ಯದ ಸಮಾಜವ್ಯವಸ್ಥೆಯಲ್ಲಿ ಗಮನಾರ್ಹವಾದ ಎರಡು ಅಂಶಗಳೆಂದರೆ ಅದರ ಹಣಕಾಸಿನ ಕಟ್ಟುಪಾಡು ಮತ್ತು ಆಸ್ತಿಗೆ ಸಂಬಂಧಿಸಿದ ನಿಯಮಗಳು. ಸಾಮ್ರಾಜ್ಯದ ಭೂಮಿಯನ್ನೆಲ್ಲ ಮೂರು ಭಾಗಗಳಾಗಿ ವಿಂಗಡಿಸಿದ್ದರು. ಒಂದು ಭಾಗ ಸೂರ್ಯದೇವನಿಗೆ ಇನ್ನೊಂದು ಭಾಗ ರಾಜನಿಗೆ, ಮೂರನೆಯ ಭಾಗ ಸಾಮಾನ್ಯ ಜನತೆಗೆ. ಈ ವಿಭಜನೆ ಎಲ್ಲ ಪ್ರಾಂತ್ಯಗಳಲ್ಲೂ ಒಂದೇ ಸಮನಾಗಿರಲಿಲ್ಲ. ಸೂರ್ಯನಿಗಾಗಿ ಮೀಸಲಾಗಿದ್ದ ಭಾಗದ ಉತ್ಪನ್ನವೆಲ್ಲ ದೇವಸ್ಥಾನಗಳನ್ನು ನಡೆಸಿಕೊಂಡು ಹೋಗುವುದಕ್ಕೆ, ಹೆಚ್ಚು ಖರ್ಚು ತಗಲುತ್ತಿದ್ದ ಅಲ್ಲಿನ ಶಾಸ್ತ್ರೋಕ್ತ ಕರ್ಮಾಚರಣೆಗಳಿಗೆ ಮತ್ತು ಅಲ್ಲಿನ ಅಸಂಖ್ಯಾತ ಪುರೋಹಿತವರ್ಗಕ್ಕೆ ವಿನಿಯೋಗವಾಗುತ್ತಿತ್ತು. ರಾಜನಿಗೆಂದು ಕಾಯ್ದಿಟ್ಟ ಭಾಗ ಅವನ ಮತ್ತು ಅವನ ಪರಿವಾರ, ಸಿಬ್ಬಂದಿಗಾಗಿ, ಅವಶ್ಯಕವಾದಾಗ ಅನಿರೀಕ್ಷಿತ ಆಡಳಿತ ವೆಚ್ಚಕ್ಕಾಗಿ ಮೀಸಲಾಗಿತ್ತು. ಮೂರನೆಯ ಭಾಗವನ್ನು ಜನರಲ್ಲಿ ಕೆಲವು ನಿಯಮಗಳಿಗನುಸಾರವಾಗಿ ಹಂಚಲಾಗುತ್ತಿತ್ತು. ಪ್ರತಿಯೊಬ್ಬನೂ ಪ್ರಾಪ್ತ ವಯಸ್ಕನಾದಾಗ ಮದುವೆಯಾಗಲೇಬೇಕೆಂಬ ನಿಯಮವಿತ್ತು. ಮದುವೆಯ ಕಾಲಕ್ಕೆ ಅವನ ವಾಸಕ್ಕೆ ಮನೆಯನ್ನೊದಗಿಸುವುದು ಸ್ಥಳೀಯ ಸಮಾಜದ ಜವಾಬ್ದಾರಿ. ಅವನ ಮತ್ತು ಅವನ ಪತ್ನಿಯ ಜೀವನ ನಿರ್ವಹಣಕ್ಕೆ ಸಾಕಾಗುವಷ್ಟು ಜಮೀನು ಕೊಡುತ್ತಿದ್ದರು. ಒಂದೊಂದು ಮಗು ಹುಟ್ಟಿದಾಗಲೂ ಕೊಂಚ ಹೆಚ್ಚು ಭೂಮಿಯನ್ನು ಕೊಡುತ್ತಿದ್ದರು. ಗಂಡುಮಗುವಾದಾಗ ಕೊಡುತ್ತಿದ್ದ ಜಮೀನಿನ ಅರ್ಧದಷ್ಟನ್ನು ಹೆಣ್ಣು ಹುಟ್ಟಿದಾಗ ಕೊಡಲಾಗುತ್ತಿತ್ತು. ಇದಕ್ಕಿಂತ ಹೆಚ್ಚು ಪರಿಷ್ಕಾರವಾದ ಫಲಕಾರಿಯಾದ ಭೂಸ್ವತ್ತಿನ ವ್ಯವಸ್ಥೆ ಕಲ್ಪನೆಗೂ ಮೀರಿದ್ದು. ಆಯಾ ಸ್ಥಳೀಯರೇ ಅಲ್ಲಿನ ಭೂಮಿಯ ಕೃಷಿ ನಡೆಸುತ್ತಿದ್ದರು. ಅವರ ಪ್ರಥಮ ಕರ್ತವ್ಯ ಸೂರ್ಯದೇವನ ಜಮೀನು ಸಾಗುವಳಿ; ಅನಂತರ ವೈದ್ಯರು, ರೋಗಿಗಳು, ವಿಧವೆಯರು, ಯುದ್ಧರಂಗಕ್ಕೆ ಹೋಗಿದ್ದವರು ಮತ್ತು ದಿಕ್ಕಿಲ್ಲದವರ ಭೂಮಿಯ ಕೃಷಿ; ಇದು ಮುಗಿದಮೇಲೆ ಸ್ವಂತ ಜಮೀನಿನ ವ್ಯವಸಾಯಕ್ಕೆ ಅವಕಾಶ. ಅವಶ್ಯಕತೆಯಿದ್ದಾಗ ಪರಸ್ಪರ ಸಹಾಯಕ್ಕೆ ಹೋಗಲೇಬೇಕೆಂಬ ನಿಯಮವಿತ್ತು. ರಾಜನ ಜಮೀನುಗಳ ಬೇಸಾಯಮಾಡುತ್ತಿದ್ದವರೂ ಅವರೇ. ಇದೊಂದು ಶಿಷ್ಚಾಚಾರದ, ಸಂಭ್ರಮದ ಸಂದರ್ಭವಾಗಿತ್ತು. ಮೊದಲ ದಿನ ಎಲ್ಲರೂ ಒಂದೆಡೆ ಕಲೆತು, ಸಂತೋಷದಿಂದ ಲಾವಣಿಗಳನ್ನು ಹಾಡುತ್ತ ಕೆಲಸವನ್ನು ಪ್ರಾರಂಭಿಸುತ್ತಿದ್ದರು; ಉಡುಗದ ಉತ್ಸಾಹದಿಂದ ಅವರ ಕೆಲಸ ಮುಂದುವರಿಯುತ್ತಿತ್ತು. ಯಾವುದಾದರೂ ಕೈಗಾರಿಕೋದ್ಯಮವನ್ನು ಪ್ರಾರಂಭಿಸುವಾಗಲೂ ಹೀಗೆಯೇ. ಅಧಿಕಾರಿಗಳು ಕಾಲಕಾಲಕ್ಕೆ ಜನರನ್ನು ಸಂದರ್ಶಿಸಿ, ಸುಂದರ ಯುವಕ ಯುವತಿಯರನ್ನು ಆರಿಸಿ, ಯುವಕರನ್ನು ರಾಜನ ಅಥವಾ ದೇವಾಲಯಗಳ ಸೇವೆಗಾಗಿ, ಯುವತಿಯರನ್ನು ದೇವಾಲಯ ಮತ್ತು ಅರಮನೆಯ ದಾಸಿಯರನ್ನಾಗಿ ಮತ್ತು ನೇಯ್ಗೆ ಮೊದಲಾದ ಕುಶಲಕರ್ಮಗಳಿಗಾಗಿ ನಿಯೋಜಿಸುತ್ತಿದ್ದರು. ಯಾವುದೇ ಕಾರಣದಿಂದ ಈ ವ್ಯವಸ್ಥೆಯನ್ನು ಒಪ್ಪದ ಜನರನ್ನು ದೂರದೇಶಗಳಿಗೆ ಸಾಗಿಸುವುದು ಪದ್ದತಿಯಾಗಿತ್ತು. ಒಟ್ಟಿನಲ್ಲಿ ಇಂಕಾ ಸಾಮ್ರಾಜ್ಯದ ಸಾಮಾನ್ಯ ಜನರ ಜೀವನರೀತಿಯೆಲ್ಲ ರಾಜ್ಯದಿಂದಲೇ ನಿರ್ದೇಶಿಸಲ್ಪಡುತ್ತಿದ್ದುದರಿಂದ ವ್ಯಕ್ತಿಸ್ವಾತಂತ್ರ್ಯ ಮೊಟಕುಗೊಂಡಿತ್ತು. ಹಾಗೆಯೇ ಎಲ್ಲ ಜನರಿಗೂ ಜೀವನೋಪಾಯವನ್ನು ಒದಗಿಸುವುದಕ್ಕೂ ರಾಜ್ಯ ಬದ್ದವಾಗಿತ್ತು. ಇಂಥ ವ್ಯವಸ್ಥೆಯ ಸುಲಭನಿರ್ವಹಣೆಗಾಗಿ ಆಗಿಂದಾಗ್ಗೆ ಜನಗಣತಿ ನಡೆಯುತ್ತಿತ್ತು. ರಾಜ್ಯದ ಎಲ್ಲ ಭಾಗಗಳಲ್ಲೂ ಉತ್ತಮ ರಸ್ತೆಗಳಿದ್ದುವು. ಶಿಸ್ತಿನ ಸೈನ್ಯ, ಉತ್ತಮ ವಸ್ತುಸಾಗಾಣಿಕೆ ವ್ಯವಸ್ಥೆ, ವೇಗದಿಂದ ಸಮಾಚಾರಗಳನ್ನು ಒಯ್ಯುತ್ತಿದ್ದ ಹರಿಕಾರಗಣ-ಇವು ರಾಜ್ಯದ ದಕ್ಷತೆಯನ್ನು ಹೆಚ್ಚಿಸಿದ್ದುವು. ಆದರೆ ಚಕ್ರದ ಈ ಗಾಡಿಗಳು ಜನರಿಗೆ ಗೊತ್ತಿರಲಿಲ್ಲ. ಭಾರವನ್ನು ಒಯ್ಯಲು ಸಾಮಾನ್ಯವಾಗಿ ಲಾಮಾ ಎಂಬ ಪ್ರಾಣಿಗಳನ್ನು ಉಪಯೋಗಿಸಲಾಗುತ್ತಿತ್ತು.
ವೈಜ್ಞಾನಿಕ ಕ್ರಮದ ಕೃಷಿ
ಭೂವ್ಯವಸಾಯದಲ್ಲಿ ಅವರು ಅನುಸರಿಸುತ್ತಿದ್ದ ಕ್ರಮ ವೈಜ್ಞಾನಿಕವಾಗಿತ್ತೆಂದೇ ಹೇಳಬೇಕು. ಅವರು ಗುಳಗಳನ್ನು ಪ್ರಯೋಗಿಸುತ್ತಿರಲಿಲ್ಲ. ಭಾರವನ್ನೆಳೆಯುವ ಪ್ರಾಣಿಗಳನ್ನೂ ಕಾಣರು. ಆದರೂ ಬೆಳೆ ತೆಗೆಯುವುದರಲ್ಲಿ ಸಮರ್ಥರಾಗಿದ್ದರು. ತುದಿಯಲ್ಲಿ ಚೂಪಾಗಿರುವ ಗಟ್ಟಿಮರದ ಒಂದು ಗೂಟದ ತುದಿಗೆ ಒಂದಡಿ ಮೇಲೆ ಅಡ್ಡವಾದ ಒಂದು ತುಂಡನ್ನು ಭದ್ರವಾಗಿ ಬಿಗಿಯುತ್ತಿದ್ದರು. ಇದೇ ಅವರ ನೇಗಿಲು. ಉಳುವಾತ ಆ ಅಡ್ಡತುಂಡಿನ ಮೇಲೆ ಕಾಲನ್ನೂರಿ ಚೂಪುತುದಿ ನೆಲದೊಳಕ್ಕೆ ಹೋಗುವಂತೆ ಮಾಡುತ್ತಿದ್ದ. ದೊಡ್ಡ ಗೂಟಕ್ಕೆ ಹಗ್ಗಕಟ್ಟಿ ಅದನ್ನು ಆರು ಅಥವಾ ಎಂಟು ಜನ ಎಳೆಯುತ್ತಿದ್ದರು. ಆಯಾಸದ ಪರಿವೆಯೇ ಇಲ್ಲದವರಂತೆ ರಾಷ್ಟ್ರೀಯ ಗೀತೆಗಳನ್ನು ಹಾಡುತ್ತ ದಿನವಿಡೀ ಕೆಲಸಮಾಡುತ್ತಿದ್ದರು. ಹೆಂಗಸರೂ ಅವರೊಂದಿಗಿದ್ದು ಹೆಂಟೆ ಒಡೆಯುವುದು, ಕಳೆ ತೆಗೆಯುವುದು ಮುಂತಾದ ಕಾರ್ಯಗಳಲ್ಲಿ ನಿರತರಾಗಿರುತ್ತಿದ್ದರು. ನೆಲ ಮೃದುವಾಗಿದ್ದುದರಿಂದ ಈ ಉಳುವ ಕೆಲಸ ಸುಲಭವಾಗಿತ್ತು. ಅಭ್ಯಾಸಬಲದಿಂದ, ಎಷ್ಟು ಮಣ್ಣನ್ನು ಬುಡಮೇಲು ಮಾಡಬೇಕೋ ಅಷ್ಟನ್ನೇ ಮಾಡಿಕೊಂಡು ಸರಾಗವಾಗಿ ಕೆಲಸ ನಡೆಸುತ್ತಿದ್ದರು.
ರಹಸ್ಯಗರ್ಭಿತ ಕೀಪೂ
ಇಂಕಾ ಜನರು ಬರವಣಿಗೆಯನ್ನರಿತಿರಲಿಲ್ಲ. ದೊರೆತ ಧಾನ್ಯಗಳ ಪ್ರಮಾಣ, ಕೆಲಸಗಾರರಿಗೆ ಹಂಚಿದ ಕಚ್ಚಾ ಪದಾರ್ಥಗಳ ವಿವರ ಮತ್ತು ಅಳತೆ, ತಯಾರಾದ ಬಟ್ಟೆ ಮತ್ತು ಇತರ ಪದಾರ್ಥಗಳ ಲೆಕ್ಕ, ದೊರೆಯ ಉಗ್ರಾಣಗಳಿಗೊದಗಿಸಿದ ವಸ್ತುಗಳ ವಿವರ-ಇವುಗಳನ್ನೆಲ್ಲ ವಿಶಿಷ್ಟರೀತಿಯಲ್ಲಿ ಗುರುತಿಟ್ಟುಕೊಳ್ಳುತ್ತಿದ್ದರು. ನಾನಾ ಬಣ್ಣಗಳ ದಾರಗಳನ್ನು ಸೇರಿಸಿ ಭದ್ರವಾಗಿ ಹೊಸೆದಿದ್ದ ಒಂದು ಹುರಿಯ ಸಹಾಯದಿಂದ ಅವರಿಗೆ ಇಂಥ ಲೆಕ್ಕಾಚಾರ ಸಾಧ್ಯವಾಗಿತ್ತೆಂದರೆ ಆಶ್ಚರ್ಯವಾಗದಿರದು. ಇದರ ಹೆಸರು ಕೀಪೂ ಎಂದು ಈ ಹುರಿಯಲ್ಲಿ ಗಂಟುಗಳಿದ್ದುವು. ಅಂಚುಕಟ್ಟಿನಂತೆ ಈ ಹುರಿಯಿಂದ ಅನೇಕ ಸಣ್ಣ ದಾರಗಳು ನೇತಾಡುತ್ತಿದ್ದವು. ಕೀಪೂ ಪದದ ಅರ್ಥ ಗಂಟು ಎಂದು. ಬಣ್ಣಗಳು ಇಂದ್ರಿಯಗೋಚರವಾದ ವಸ್ತುಗಳನ್ನು ಸೂಚಿಸುತ್ತಿದ್ದುವು. ಬಿಳುಪು ಬೆಳ್ಳಿಯನ್ನು, ಹಳದಿ ಚಿನ್ನವನ್ನು, ಹೀಗೆ ಕೆಲವು ಸಂದರ್ಭಗಳಲ್ಲಿ ಅವು ಭಾವಗಳನ್ನೂ ಸೂಚಿಸುತ್ತಿದ್ದುವು. ಬಿಳುಪು ಶಾಂತಿ, ಕೆಂಪು ಯುದ್ಧ-ಹೀಗೆ. ಕೀಪೂಗಳನ್ನು ಹೆಚ್ಚಾಗಿ ಬಳಸುತ್ತಿದ್ದದ್ದು ಲೆಕ್ಕಾಚಾರಕ್ಕೆ. ಗಂಟು ಸೊನ್ನೆಯ ಚಿಹ್ನೆ. ಗಂಟುಗಳ ಗುಂಪುಗಳು ಅಂಕಿಗಳನ್ನು ಸೂಚಿಸುತ್ತಿದ್ದುವು. ಕೀಪೂ ಲೆಕ್ಕಚಾರದಲ್ಲಿ ಪರಿಣತಿ ಪಡೆದಿದ್ದವರು ಎಲ್ಲ ಎಣಿಕೆಗಳೂ ತಪ್ಪಿಲ್ಲದಂತೆ ಬಲು ಬೇಗ ಮಾಡುತ್ತಿದ್ದರು. ಇವರಿಗೆ ಕೀಪೋಕಾಮಾಯೂ ಎಂದು ಹೆಸರು. ಪ್ರತಿ ಜಿಲ್ಲೆಯಲ್ಲೂ ಇಂಥ ಅಧಿಕಾರಿಗಳಿದ್ದರು. ಆಡಳಿತಕ್ಕೆ ಅವಶ್ಯಕವಾದ ನಾನಾ ವಿಷಯಗಳು ಮತ್ತು ಅಂಕಿಅಂಶಗಳನ್ನು ಸರ್ಕಾರಕ್ಕೊದಗಿಸುವುದು ಅವರ ಕರ್ತವ್ಯ. ಈ ಕೀಪೂಗಳನ್ನು ಬಹು ಎಚ್ಚರದಿಂದ ಜೋಡಿಸಿ ಶೇಖರಿಸುತ್ತಿದ್ದರು. ಇದು ಆಗಿನ ರಾಷ್ಟ್ರೀಯ ಪತ್ರಾಗಾರವಾಗಿತ್ತು (ನ್ಯಾಷನಲ್ ಆರ್ಕೀವ್ಸ್). ಪೆರುಸಂಸ್ಕೃತಿಯ ಇನ್ನೊಂದು ವಿಚಿತ್ರ ವೈಲಕ್ಷಣ್ಯವೆಂದರೆ ಆ ಜನರಿಗೆ ಹಣದ ಜ್ಞಾನವೇ ಇಲ್ಲದಿದ್ದದ್ದು. ಹಣವೇ ಮಾನವಲ್ಲ ಎಲ್ಲ ಅನಿಷ್ಟಗಳ ಮೂಲ ಎಂಬ ಭಾವನೆ ಅವರಿಗಿದ್ದಿರಬಹುದು. ಅವರದು ಅತ್ಯಂತ ದರ್ಪ ವೈಭವಗಳಿಂದ ಮೆರೆದ ವಿಶಾಲಸಾಮ್ರಾಜ್ಯ : ಅಲ್ಲಿದ್ದ ಚಿನ್ನ ಬೆಳ್ಳಿಗಳಿಂದಲೇ ಮುಂದೆ ಯೂರೋಪ್ ದೇಶಗಳ ನಾಣ್ಯವ್ಯವಸ್ಥೆ ಸಾಧ್ಯವಾದದ್ದು. ಆದರೂ ಅಲ್ಲಿ ನಾಣ್ಯಗಳೇ ಇರಲಿಲ್ಲ. ಈ ಪ್ರಶಸ್ತ ಲೋಹಗಳಿಗಾಗಿಯೇ ಸ್ಪೇನಿನ ಮತ್ತು ಇತರ ದೇಶಗಳ ಸಾಹಸಿಗರು ಇಲ್ಲಿಗೆ ಬರುವಂತಾದದ್ದು. ಈ ಲೋಹ ಪೆರುದೇಶದಲ್ಲಿ ಈಗಿಲ್ಲ; ಹಿಂದಿನ ವೈಭವವೂ ಈಗ ಮಾಯವಾಗಿದೆ. ಆದರೆ ಆ ಕಾಲದ ಪೆರುದೇಶದ ನೆನಪು ತರುವ ಚಾರಿತ್ರಿಕ ಅವಶೇಷಗಳು ಇಂದಿಗೂ ಪ್ರವಾಸಿಗರ, ಪ್ರಾಚೀನ ಶೋಧಕರ ಹೃದಯವನ್ನು ಸೆಳೆಯುತ್ತಿವೆ.
ಜಾನ್ ರಾಬಿನ್ಸನ್ ಜೆಫರ್ಸ್‌
thumb ಜಾನ್ ರಾಬಿನ್ಸನ್ ಜೆಫರ್ಸ್‌ (1887-1962). ಅಮೆರಿಕದ ಕವಿ. ವಿವಾದಾತ್ಮಕ ವ್ಯಕ್ತಿ.
ಕಾವ್ಯ
ಕಾವ್ಯದ ಕಡೆ ಒಲವಿದ್ದ ಈತ ಕ್ಯಾಲಿಪೋರ್ನಿಯ ಕಡಲತೀರದ ಕಾರ್ಮೆಲ್ ಬಳಿ ಒಂದು ಏಕಾಂತ ಪ್ರದೇಶದಲ್ಲಿ ಮನೆಮಾಡಿಕೊಂಡು ನಾಗರಿಕ ಜಗತ್ತಿನ ಸಂಸರ್ಗದಿಂದ ದೂರನಾಗಿ ಹಳ್ಳಿಗಾಡಿನ ಆದಿವಾಸಿಗಳ ಬಾಳಿನ ಪ್ರಭಾವಕ್ಕೆ ಒಳಗಾಗಿ ಕವಿತೆಗಳನ್ನು ರಚಿಸತೊಡಗಿದ. ಈತನ ಕವಿತೆಗಳಲ್ಲೆಲ್ಲ ಪ್ರಧಾನವಾಗಿ ಮಿಡಿಯುವುವೆಂದರೆ ಬಾಳಿನ ವಿಷಾದ, ಭಯಾನಕ ಹಾಗೂ ನೈತಿಕ ಹತಾಶಾಭಾವಗಳು. ಪ್ರಕಟವಾದ ಸುಮಾರು ಇಪ್ಪತ್ತು ಕವನ ಸಂಕಲನಗಳಲ್ಲಿ ಈತನಿಗೆ ಮೊದಲು ಕೀರ್ತಿ ತಂದ ಕೃತಿ ಟಾಮರ್ ಅಂಡ್ ಅದರ್ ಪೊಯಮ್ಸ್ (1924); ಇದರಲ್ಲಿ ವ್ಯಕ್ತವಾದ ಕವಿಯ ವಿಶಿಷ್ಟ ಶೈಲಿ, ವಿಕ್ಷಿಪ್ತಮನೋಧರ್ಮಗಳೇ ಅನಂತರದ ಕಾಡರ್ (1928); ಥರ್ಮೋಸ್ ಲ್ಯಾಂಡಿಂಗ್ (1932); ಬಿ ಆ್ಯಂಗ್ರಿ ಟು ದಿ ಸನ್ (1941); ದಿ ಡಬಲ್ ಆ್ಯಕ್ಸ್ (1948); ಹಂಗರ್ ಫೀಲ್ಡ್ (1954) ಎಂಬ ಕವನಸಂಕಲನಗಳಲ್ಲೂ ಬೆಳೆದು ಪ್ರಕಾಶಗೊಂಡವು. ಈತನ ಭಾವಗೀತೆಗಳಲ್ಲಿ, ಕಥನಕವನಗಳಲ್ಲಿ ಕಾರ್ಮೆಲ್ ಕಡಲತೀರದ ವರ್ಣಮಯ ಬಾಳು ಚಿತ್ರಿತವಾಗಿದೆ. ಹಿಂಸಾರಭಸಮತಿಯಾಗಿದ್ದ ಈತನ ತಾತ್ವಿಕ ವಿಚಾರಗಳು ಅನೇಕ ಕಾವ್ಯ ವಿಮರ್ಶಕರ ಕಟುವಾದ ಟೀಕೆಗೆ ಗುರಿಯಾಗಿವೆ. ವಿಮರ್ಶಕರು ಈತನ ಅತಿಯಾದ ಶಬ್ದಾಡಂಬರವನ್ನೂ ದೀರ್ಘಪಂಕ್ತಿಗಳ ಶೈಲಿಯನ್ನೂ ನಿಷ್ಠುರವಾಗಿ ಖಂಡಿಸಿದ್ದಾರೆ. ಆದರೂ ಸ್ವೋಪಜ್ಞತೆಯಿರುವ ಸತ್ವಶಾಲಿಯಾದ ಈ ಕವಿಯ ಸ್ಥಾನ ಅಮೆರಿಕನ್ ಕಾವ್ಯಾಲೋಕದಲ್ಲಿ ಅಚಲವಾಗಿದೆ. ಯೂರಿಪಿಡೀಸ್‍ನ ಮೀಡಿಯ ಎಂಬ ನಾಟಕವನ್ನು ಇಂಗ್ಲಿಷಿಗೆ ಪ್ರತಿಭಾಪೂರ್ಣವಾಗಿ ಅಳವಡಿಸಿರುವ ಶ್ರೇಯಸ್ಸು ಈತನದು. ಗ್ರೀಕ್ ಪೌರಾಣಿಕ ಕಥೆಗಳಿಂದ ಪಾತ್ರಗಳನ್ನೊ ಸನ್ನಿವೇಶಗಳನ್ನೊ ಆರಿಸಿ ತನ್ನ ಕಾವ್ಯದ ಪ್ರತಿಮೆಗಳನ್ನಾಗಿ ಪರಿವರ್ತಿಸಿಕೊಂಡಿರುವುದು ಈತನ ವೈಶಿಷ್ಟ್ಯ.
ವರ್ಗ:ಕವಿಗಳು ವರ್ಗ:ಇಂಗ್ಲೀಷ್ ಕವಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕೆ.ಟಿ.ಅಚ್ಚಯ್ಯ
ಅವರು ಇಂಡಿಯನ್ ಫುಡ್: ಎ ಹಿಸ್ಟಾರಿಕಲ್ ಕಂಪ್ಯಾನಿಯನ್, ದಿ ಫುಡ್ ಇಂಡಸ್ಟ್ರೀಸ್ ಆಫ್ ಬ್ರಿಟಿಷ್ ಇಂಡಿಯಾ ಮತ್ತು ಎ ಹಿಸ್ಟಾರಿಕಲ್ ಡಿಕ್ಷನರಿ ಆಫ್ ಇಂಡಿಯನ್ ಫುಡ್‌ನ ಲೇಖಕರಾಗಿದ್ದಾರೆ.
ಆರಂಭಿಕ ಜೀವನ ಮತ್ತು ಶಿಕ್ಷಣ
'''ಕೆ. ಟಿ. ಅಚ್ಚಯ್ಯ''' ಅವರು 1923 ರ ಅಕ್ಟೋಬರ್ 6 ರಂದು ಮದ್ರಾಸ್ ಪ್ರೆಸಿಡೆನ್ಸಿಯ (ಈಗ ಕರ್ನಾಟಕದ ಭಾಗ) ಕೊಳ್ಳೇಗಾಲದಲ್ಲಿ ಜನಿಸಿದರು. 1943 ರಲ್ಲಿ ಮದ್ರಾಸ್ ವಿಶ್ವವಿದ್ಯಾನಿಲಯದಿಂದ ಪದವಿ ಪಡೆದ ನಂತರ ಅವರು ಮುಂದಿನ ಮೂರು ವರ್ಷಗಳ ಕಾಲ ಭಾರತೀಯ ವಿಜ್ಞಾನ ಸಂಸ್ಥೆಯಲ್ಲಿ ಕೆಲಸ ಮಾಡಿದರು. ಅವರು ಯುನೈಟೆಡ್ ಕಿಂಗ್‌ಡಂನ ಲಿವರ್‌ಪೂಲ್ ವಿಶ್ವವಿದ್ಯಾಲಯದಲ್ಲಿ ಟಿಪಿ ಹಿಲ್ಡಿಚ್‌ನ ಪ್ರಯೋಗಾಲಯದಲ್ಲಿ ತಮ್ಮ ಪಿಎಚ್‌ಡಿ ಕೆಲಸವನ್ನು ಮಾಡಿದರು.
ವೃತ್ತಿ
ಅವರು ಹತ್ತಿಬೀಜ ಸಂಸ್ಕರಣೆ ಮತ್ತು ಕ್ಯಾಸ್ಟರ್ ಆಯಿಲ್ ಉತ್ಪನ್ನಗಳ ಕುರಿತು ಹೈದರಾಬಾದ್‌ನ ಪ್ರಾದೇಶಿಕ ಸಂಶೋಧನಾ ಪ್ರಯೋಗಾಲಯದಲ್ಲಿ 1950 ರಿಂದ 22 ವರ್ಷಗಳ ಕಾಲ ಸಂಶೋಧನೆ ನಡೆಸಿದರು. ಈ ಸಮಯದಲ್ಲಿ, ಅವರು 150 ಪ್ರಕಟಣೆಗಳನ್ನು ಪ್ರಕಟಿಸಿದರು ಮತ್ತು 11 ಪೇಟೆಂಟ್ಗಳನ್ನು ಪಡೆದರು. 1971 ರಲ್ಲಿ, ಅವರು ಮುಂಬೈನಲ್ಲಿ ಪ್ರೋಟೀನ್ ಫುಡ್ಸ್ ಮತ್ತು ನ್ಯೂಟ್ರಿಷನ್ ಡೆವಲಪ್ಮೆಂಟ್ ಅಸೋಸಿಯೇಷನ್ ಆಫ್ ಇಂಡಿಯಾದ ಕಾರ್ಯನಿರ್ವಾಹಕ ನಿರ್ದೇಶಕರಾದರು. 1977 ರಲ್ಲಿ, ಅಭಿವೃದ್ಧಿಶೀಲ ರಾಷ್ಟ್ರಗಳ ಫೆಲೋಗಳಿಗೆ ಆಹಾರ ವಿಜ್ಞಾನ ಮತ್ತು ತಂತ್ರಜ್ಞಾನದಲ್ಲಿ ಸುಧಾರಿತ ತರಬೇತಿಗಾಗಿ ಯುನೈಟೆಡ್ ನೇಷನ್ಸ್ ವಿಶ್ವವಿದ್ಯಾನಿಲಯದ (UNU) ಕಾರ್ಯಕ್ರಮದ ಸಲಹೆಗಾರರಾಗಿ ಮೈಸೂರಿನ ಕೇಂದ್ರ ಆಹಾರ ತಾಂತ್ರಿಕ ಸಂಶೋಧನಾ ಸಂಸ್ಥೆ (CFTRI) ಗೆ ಅಚ್ಚಯ್ಯ ತೆರಳಿದರು. ಅವರು 1983 ರಲ್ಲಿ CFTRI ಯಿಂದ ನಿವೃತ್ತರಾದರು ಮತ್ತು ಅವರ ನಿವೃತ್ತಿಯ ನಂತರ ಹಲವಾರು ಪುಸ್ತಕಗಳನ್ನು ಬರೆದರು.
ಪುಸ್ತಕಗಳು
'''ಕೆ. ಟಿ. ಅಚ್ಚಯ್ಯ''' ಅವರು ತೈಲ ಮಿಲ್ಲಿಂಗ್ ಮತ್ತು ಭಾರತದ ಆಹಾರ ಇತಿಹಾಸದ ಕುರಿತು ಹಲವಾರು ಪುಸ್ತಕಗಳನ್ನು ಪ್ರಕಟಿಸಿದರು.
ಉಲ್ಲೇಖಗಳು
ವರ್ಗ:ಕೊಡವರು ವರ್ಗ:೨೦೦೨ ನಿಧನ ವರ್ಗ:೧೯೨೩ ಜನನ
ಮಾನ್ಮತ್ ನ ಜೆಫ್ರಿ
ಮಾನ್ಮತ್ ನ ಜೆಫ್ರಿ (1095-1154). ಇಂಗ್ಲಿಷ್ ಪಾದ್ರಿ ಚರಿತ್ರಕಾರ. ಸೇಂಟ್ ಆಸಫ್‍ನ ಬಿಷಪ್ ಆಗಿದ್ದ (1152-54).
ಇವನು ಹಿಸ್ಟೋರಿಯ ಬ್ರಿಟನಮ್ ಎಂಬ ಗ್ರಂಥವನ್ನೂ ಬ್ರಿಟನ್ ಕುರಿತ ದಂತಕಥೆಗಳ ಇನ್ನೊಂದು ಕೃತಿಯನ್ನೂ ಬರೆದ. ಎರಡನೆಯದು ನಷ್ಟವಾಗಿದೆ. ಈ ಗ್ರಂಥಗಳಲ್ಲಿ ಟ್ರೋಜನರಿಂದ ಮುಂದಕ್ಕೆ ಬ್ರಿಟಿಷ್ ದೊರೆಗಳ ವಂಶವನ್ನು ಗುರುತಿಸಿದ್ದಾನೆ. ಮುಂದಿನ ಅರ್ಧ ಶತಮಾನದಲ್ಲಿ ಇವನ ಮೊದಲನೆಯ ಗ್ರಂಥದ ವಸ್ತುವನ್ನೇ ಭಾಗಶಃ ಆಧರಿಸಿ, 6ನೆಯ ಶತಮಾನದಲ್ಲಿ ಬ್ರಿಟನ್ನರ ದೊರೆಯಾಗಿದ್ದನೆನ್ನಲಾದ ಆರ್ಥರನ ಸಾಹಸಗಳನ್ನು ಕುರಿತ ಸಾಹಸಕಾರ್ಯಗಳ ಕಥೆಗಳು ಪ್ರಚಲಿತವಾದುವು. ಬೆವರ್ಲಿಯ ಆಲ್ಫ್ರೆಡ್ ಆ ಗ್ರಂಥವನ್ನು ಸಂಗ್ರಹಿಸಿ ಒಂದು ಗ್ರಂಥ ಬರೆದ. ಇದು ಇಬ್ಬರಿಂದ ಆಂಗ್ಲೊ-ನಾರ್ಮನ್ ಭಾಷೆಗೆ ಭಾಷಾಂತರವಾಯಿತು. ಇವುಗಳಲ್ಲಿ ಒಂದು ಭಾಷಾಂತರ ಇಂಗ್ಲಿಷಿಗೆ ಅನುವಾದ ಹೊಂದಿತು.
ವರ್ಗ:ಇತಿಹಾಸ ತಜ್ಞರು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮನಸ್ಸು
thumb|ಮಿದುಳಿನ ಕಪಾಲ ಸಾಮುದ್ರಿಕ ಪ್ರತಿಚಿತ್ರಣ
ಮನಸ್ಸು ಎಂದರೆ ಪ್ರಜ್ಞೆ, ಗ್ರಹಿಕೆ, ಯೋಚನೆ, ವಿವೇಚನೆ, ಮತ್ತು ನೆನಪು ಸೇರಿದಂತೆ ಗ್ರಹಣ ಶಕ್ತಿಗಳ ಸಮೂಹ. ಇದನ್ನು ಸಾಮಾನ್ಯವಾಗಿ ಒಂದು ಜೀವಿಯ ಯೋಚನೆಗಳು ಮತ್ತು ಪ್ರಜ್ಞೆಯ ಸಾಮರ್ಥ್ಯ ಎಂದು ವ್ಯಾಖ್ಯಾನಿಸಲಾಗುತ್ತದೆ. ಇದು ಕಲ್ಪನೆ, ಗುರುತಿಸುವಿಕೆ, ಹಾಗೂ ಮೆಚ್ಚುಗೆಯ ಶಕ್ತಿಯನ್ನು ಹೊಂದಿರುತ್ತದೆ ಮತ್ತು ಮನೋಭಾವಗಳು ಹಾಗೂ ಕ್ರಿಯೆಗಳಾಗಿ ಪರಿಣಮಿಸುವ ಅನಿಸಿಕೆಗಳು ಹಾಗೂ ಭಾವನೆಗಳನ್ನು ಸಂಸ್ಕರಿಸುವುದಕ್ಕೆ ಜವಾಬ್ದಾರವಾಗಿದೆ.
ಯಾವುದು ಮನಸ್ಸಿನ ಘಟಕವಾಗಿರುತ್ತದೆ ಮತ್ತು ಅದರ ವಿಶಿಷ್ಟವಾಗಿರುವ ಗುಣಲಕ್ಷಣಗಳೇನು ಎಂಬ ಬಗ್ಗೆ ತತ್ವಶಾಸ್ತ್ರ, ಧರ್ಮ, ಮನೋವಿಜ್ಞಾನ ಮತ್ತು ಜ್ಞಾನಗ್ರಹಣ ವಿಜ್ಞಾನದಲ್ಲಿ ಸುದೀರ್ಘ ಪರಂಪರೆಯಿದೆ.
ಮನಸ್ಸಿನ ಸ್ವರೂಪಕ್ಕೆ ಸಂಬಂಧಿಸಿದಂತೆ ಒಂದು ತೆರೆದ ಪ್ರಶ್ನೆಯೆಂದರೆ ಮನಸ್ಸು-ಶರೀರ ಸಮಸ್ಯೆ. ಇದು ಭೌತಿಕ ಮಿದುಳು ಮತ್ತು ನರವ್ಯವಸ್ಥೆಗೆ ಮನಸ್ಸಿನ ಸಂಬಂಧವನ್ನು ತನಿಖೆ ಮಾಡುತ್ತದೆ. ವಿಜ್ಞಾನಪೂರ್ವ ದೃಷ್ಟಿಕೋನಗಳು ದ್ವಿತ್ವ ಮತ್ತು ಆದರ್ಶವಾದವನ್ನು ಒಳಗೊಂಡಿದ್ದವು. ಇವು ಮನಸ್ಸನ್ನು ಯಾವುದೋ ರೀತಿಯಲ್ಲಿ ಅಭೌತಿಕವೆಂದು ಪರಿಗಣಿಸಿದ್ದವು. ಆಧುನಿಕ ದೃಷ್ಟಿಕೋನಗಳು ಭೌತವಾದ ಮತ್ತು ಕ್ರಿಯಾತ್ಮಕತೆ ಸುತ್ತ ಕೇಂದ್ರೀಕರಿಸುತ್ತವೆ. ಮನಸ್ಸು ಸ್ಥೂಲವಾಗಿ ಮಿದುಳಿಗೆ ಅಭಿನ್ನವಾಗಿದೆ ಅಥವಾ ನರಕೋಶೀಯ ಚಟುವಟಿಕೆಯಂತಹ ಭೌತಿಕ ವಿದ್ಯಮಾನಗಳಿಗೆ ಸರಳೀಕರಿಸಬಲ್ಲದ್ದಾಗಿದೆ ಎಂದು ಇವು ಅಭಿಪ್ರಾಯಪಡುತ್ತವೆ. ಮತ್ತೊಂದು ಪ್ರಶ್ನೆಯು ಯಾವ ಬಗೆಯ ಜೀವಿಗಳು ಮನಸ್ಸುಗಳನ್ನು ಹೊಂದಿರುವುದಕ್ಕೆ ಸಮರ್ಥವಾಗಿವೆ ಎಂಬುವುದಕ್ಕೆ ಸಂಬಂಧಿಸಿದೆ. ಉದಾಹರಣೆಗೆ, ಮನಸ್ಸು ಮಾನವರಿಗೆ ಅನನ್ಯವಾಗಿದೆಯೇ, ಕೆಲವು ಅಥವಾ ಎಲ್ಲ ಪ್ರಾಣಿಗಳಿಂದಲೂ ಹೊಂದಿದ್ದಂಥದ್ದಾಗಿದೆಯೇ, ಎಲ್ಲ ಜೀವಿಗಳಿಂದ ಹೊಂದಿದ್ದಂಥದ್ದಾಗಿದೆಯೇ, ಯಾವುದೇ ರೀತಿಯಲ್ಲಿ ಅದು ಕಟ್ಟುನಿಟ್ಟಾಗಿ ವ್ಯಾಖ್ಯಾನಿಸಬಲ್ಲ ಲಕ್ಷಣವಾಗಿದೆಯೇ, ಅಥವಾ ಮನಸ್ಸು ಕೆಲವು ಪ್ರಕಾರದ ಮಾನವನಿರ್ಮಿತ ಯಂತ್ರಗಳ ಗುಣಲಕ್ಷಣವೂ ಆಗಬಲ್ಲದೆ ಎಂದು.
ಅದರ ಸ್ವರೂಪ ಏನೇ ಆಗಿದ್ದರೂ, ಮನಸ್ಸೆಂದರೆ ಒಂದು ಜೀವಿಗೆ ತನ್ನ ಪರಿಸರದ ಕಡೆಗೆ ವ್ಯಕ್ತಿನಿಷ್ಠ ಜಾಗೃತಿ ಹಾಗೂ ಉದ್ದೇಶಪೂರ್ವಕತೆ ಹೊಂದಿರುವುದನ್ನು, ಯಾವುದೋ ರೀತಿಯ ಸಾಧನದಿಂದ ಉದ್ದೀಪಕಗಳನ್ನು ಗ್ರಹಿಸುವುದನ್ನು ಮತ್ತು ಅವಕ್ಕೆ ಪ್ರತಿಕ್ರಿಯಿಸುವುದನ್ನು, ಮತ್ತು ವಿಚಾರ ಹಾಗೂ ಅನಿಸಿಕೆ ಸೇರಿದಂತೆ ಪ್ರಜ್ಞೆ ಹೊಂದಿರುವುದನ್ನು ಸಾಧ್ಯವಾಗಿಸುವಂಥದ್ದು ಎಂದು ಸಾಮಾನ್ಯವಾಗಿ ಒಪ್ಪಲಾಗಿದೆ.
ಉಲ್ಲೇಖಗಳು
ವರ್ಗ:ಮಿದುಳು
ಜಾವಳಿ
ಜಾವಳಿಯು ಲಲಿತ ಸಂಗೀತದ ಗುಂಪಿಗೆ ಸೇರಿದ, ಲೌಕಿಕ ಶೃಂಗಾರವನ್ನು ವಸ್ತುವಾಗುಳ್ಳ ಸಂಗೀತ. ಕನ್ನಡ ಹಾಗೂ ತೆಲುಗು ಭಾಷೆಗಳಲ್ಲಿ ಇವನ್ನು ನೋಡಬಹುದು. ಸ್ವಲ್ಪಮಟ್ಟಿಗೆ ಇವು ಹಿಂದೂಸ್ತಾನಿಯ ಗಜ಼ಲ್‍ಗಳನ್ನು ಹೋಲುತ್ತವೆ. ಇವುಗಳಲ್ಲಿ ಸಾಮಾನ್ಯವಾಗಿ ದೇಸೀ ಭಾಷೆಯ ಬಳಕೆಯಿದ್ದು, ರೂಢಿಯಲ್ಲಿರುವ ಆದಿ, ರೂಪಕ ಮತ್ತು ಛಾಪು ತಾಳಗಳಲ್ಲಿ ರಚಿತವಾಗಿರುತ್ತವೆ. ಆಕರ್ಷಕ ಹಾಗೂ ಲಲಿತವಾದ ಧಾಟಿಯೇ ಇವುಗಳ ಜನಪ್ರಿಯತೆಗೆ ಕಾರಣ.
ಇತಿಹಾಸ
ಜಾವಳಿಗಳ ಹುಟ್ಟು ಸು.19ನೆಯ ಶತಮಾನದ ಕೊನೆಯ ಭಾಗದಲ್ಲೆಂಬ ಅಭಿಪ್ರಾಯವಿದೆ. ಈ ಪದದ ಮೂಲವನ್ನು ನೋಡಲು ಹೊರಟರೆ ಕಿಟ್ಟೆಲ್ ನಿಘಂಟಿನಲ್ಲಿ ಜಾವಡಿ ಎಂಬ ಮಾತಿಗೆ ಒಂದು ತರಹದ ಕೀಳು (ಲ್ಯೂಡ್) ತರಗತಿಯ ಹಾಡು ಎಂದಿದೆ. ಲ್ಯೂಡ್ ಎಂಬ ಪದಕ್ಕೆ ಅಶ್ಲೀಲ ಕಾಮುಕ ಎಂದೆಲ್ಲ ಅರ್ಥಗಳಿವೆ. ತಮಿಳು ನಿಘಂಟಿನಲ್ಲಿ ಈ ಪದಕ್ಕೆ ಜಾóವ್ಲಿ ಎಂಬ ಉರ್ದು ಪದಮೂಲವೆಂಬ ಸೂಚನೆಯಿದೆ. ಆದರೆ ಅದಕ್ಕೆ ಯಾವ ರೀತಿಯ ಸಮರ್ಥನೆಯನ್ನೂ ಅದು ಕೊಡುವುದಿಲ್ಲ. ಪರ್ಷಿಯನ್ ಹಾಗೂ ಉರ್ದು ವಿದ್ವಾಂಸರು ಇದನ್ನು ಸಮರ್ಥಿಸಿಲ್ಲ. ಸಂಗೀತ ಶಾಸ್ತ್ರಗ್ರಂಥಗಳಲ್ಲಿಯೂ ಈ ಪದದ ಬಳಕೆ ಕಂಡುಬರುವುದಿಲ್ಲ.
19ನೆಯ ಶತಮಾನದ ಕೊನೆಯ ಭಾಗದ ತೆಲುಗು ನಿಘಂಟುಗಳಲ್ಲಿ ಜಾವಳಿ ಪದದ ಸೇರ್ಪಡೆಯಾಗಿದೆ. ಆ ಕಾಲದಲ್ಲೇ ಅನೇಕ ಸಂಗೀತಗಾರರು ತೆಲುಗಿನಲ್ಲಿ ಜಾವಳಿಗಳನ್ನು ರಚಿಸಿದರು. ಇದು ಮರಾಠಿಯ ಮೂಲದ್ದು ಅಲ್ಲವೆಂಬುದು ಸ್ಪಷ್ಟ. ಆದ್ದರಿಂದ ಕನ್ನಡದ ಜಾವಡಿ>ಜಾವಳಿ (ಶೃಂಗಾರಗೀತೆ) ಆಯಿತು ಎಂಬುದು ಸದ್ಯಕ್ಕೆ ಒಮ್ಮತದ ಅಭಿಪ್ರಾಯ.
ಸ್ವರೂಪ
ಜಾವಳಿಗಳು ಪಲ್ಲವಿ, ಅನುಪಲ್ಲವಿ ಮತ್ತು ಚರಣ-ಈ ತ್ರಿಧಾತುಗಳಿಂದ ಕೂಡಿರುತ್ತವೆ :
ರಾಗ-ಬೇಗಡೆ                             ತಾಳ-ಛಾಪು ಇದಿ ನೀಕು ಮರಿಯಾದಗಾ ಏ ರಾನಾಸಾಮಿ				ಪ ಇದಿ ನೀಕು ಮರಿಯಾದಾಗಾ ದಾನಿಂಟಿಕಿ ಪೋಯಿ, ಅಲಸಿಪೊಲಸಿ ಗೂಡಿ ಇಂದುರಾವೃತಿವೈಯ್ಯಾ			     ಅ.ಪ ಪಟ್ಟೆ ಮಂಚಮು ಬಿಗಿಪಟ್ಟಿಂಚಿ ನಾಪಡ ಕಿಂಟ ಪವ್ವಳಿಂಚಮನಿ ವೇಡಿತೇ ನಾತೋ ಸದ್ದುಸೇಯಕ ಮುವ್ವಸುದತಿ ಯಿಂಟಿಕಿ ಪೋಯಿ ಪಟ್ಟಟಿ ನೇಲಲೊ ಪವಳಿಂಚಿವೈತಿ, ವೈಯ್ಯಾ				ಚರಣ
ರಾಗ-ಕಮಾಜ್				 ಛಾಪು-ತಾಳ ಮಾತಾಡಬಾರದೀನೋ ಮಾರಮಣನೇ 				ಪ ಪ್ರೀತಿಗೊಲಿದ ಪ್ರಾಣಕಾಂತೆಯೊಡನೆ ಒಂದು				ಅ.ಪ ಮಾತನಾಡದೆ ಇಂತು ಮೌನದಿಂದಿದರುವರೇ ಮೋಹನಾಂಗನೆ ನೀನು ಮನ್ನಿಸಿ ದಯಮಾಡಿ ಮಡದಿಯೆಂದೆನ್ನನು ಮಮತೆಯಿಂದಲಿ ಮೋಡಿ ಮೋಹಸಾಗರದೊಳು ಮುಳುಗಿಸುತಲಲೆ ಮುದ್ದು ಅಂಗಕೆ ಬೆಳದಿಂದಗಳೆ ಬಿಸಿಲಾಗಿ ತೋರಿತೆ ಅಂದವುಳ್ಳ ದೇಹ ಕಂದಿಕುಂದಿತೆ ಸ್ವಾಮಿ
(ಅಂಕಿತ ಸಿಕ್ಕಿಲ್ಲ. ಇಷ್ಟನ್ನು ಹಾಡುವ ರೂಢಿಯಿದೆ.)
ಅನುಪಲ್ಲವಿ ಇಲ್ಲದಿರುವ ಸಂದರ್ಭಗಳೂ ಉಂಟು. ಪ್ರತಿ ಜಾವಳಿಯ ಕೊನೆಯಲ್ಲೂ ರಚಕರ ಅಂಕಿತವಿರುತ್ತದೆ. ಹೀಗೆ ಬಾಹ್ಯ ಸ್ವರೂಪದಲ್ಲಿ ಜಾವಳಿಗಳು ಕೀರ್ತನೆ ಹಾಗೂ ಪದಗಳನ್ನು ಹೋಲುತ್ತವೆ. ಶೃಂಗಾರ ಪ್ರಧಾನವಾದ ರೂಪದಗಳಲ್ಲಿ ಸಾಹಿತ್ಯ ಗುಣವಿರುತ್ತದೆ. ಆದರೆ ಸಂಗೀತ ಹಾಗೂ ಅಭಿನಯಗಳೇ ಇವುಗಳ ಬಂಡವಾಳ. ಸಾಮಾನ್ಯವಾಗಿ ಪದಗಳನ್ನು ವಿಳಂಬಕಾಲದಲ್ಲೂ ಜಾವಳಿಗಳನ್ನು ಮಧ್ಯಮಕಾಲದಲ್ಲೂ ಹಾಡುವುದು ರೂಢಿ. (ಕನ್ನಡದ ಹರಿದಾಸರ ಪದಗಳನ್ನು ಮಧ್ಯಮ ಕಾಲದಲ್ಲಿ ಹಾಡುತ್ತಾರೆ) ಕೆಲವು ಜಾವಳಿಗಳು ವಿಳಂಬಕಾಲದಲ್ಲೂ ಇವೆ. ಪದಗಳ ಸಾಹಿತ್ಯ ಹೆಚ್ಚು ಶಿಷ್ಟವಾಗಿರುತ್ತದೆ, ಗಂಭೀರವಾಗಿರುತ್ತದೆ. ಈ ಕೆಲವು ವ್ಯತ್ಯಾಸಳನ್ನು ಬಿಟ್ಟರೆ ತೆಲುಗಿನ ಕ್ಷೇತ್ರಯ್ಯನ ಪದಗಳಿಗೂ-ಕನ್ನಡದ ಹರಿದಾಸರ (ಮಧುರಭಾವದ) ಪದಗಳು ಮತ್ತು ಜವಳಿಗಳಿಗೂ ಹೆಚ್ಚು ವ್ಯತ್ಯಾಸವಿಲ್ಲ. ಮೂರನ್ನೂ ಆಕರ್ಷಕವಾಗಿ ಹಾಡಲೂಬಹುದು; ಅಭಿನಯಿಸಲೂಬಹುದು.
ಸಂಗೀತ ಪ್ರಧಾನವಾದ ಜಾವಳಿಗಳ ಗಾಯನದಲ್ಲಿ ಸ್ವಾತಂತ್ರ್ಯ ಹೆಚ್ಚು ಬಹುತೇಕ ಇವು ದೇಶ್ಯ ಹಾಗೂ ಭಾಷಾಂಗ ರಾಗಗಳಲ್ಲಿವೆ. ರಂಜನೆಗಾಗಿ ರಾಗ ಲಕ್ಷಣಗಳನ್ನು ಖಚಿತವಾಗಿ ಅನುಸರಿಸದಿರುವುದೂ ಹೊಸ ಹೊಸ ಪ್ರಯೋಗಗಳನ್ನು ಮಾಡಿರುವುದೂ ಉಂಟು. ಅನ್ಯರಾಗಚ್ಛಾಯೆಗಳನ್ನೂ ಬಳಸುತ್ತಾರೆ. ಉದಾ: `ಏಮಂಡುನೇ ಮುದ್ದು ಬಾಲಾಮಣಿ` ಎಂಬ ಮುಖಾರಿ ರಾಗದ ಜಾವಳಿಯ ಚರಣದಲ್ಲಿ ಹಿಂದುಸ್ತಾನಿ ಕಾಪಿರಾಗದ ಛಾಯೆಯನ್ನು ಕಾಣಬಹುದು. ಅಂತೆಯೇ ಕಮಾಚ್ ರಾಗದ ಅಪದೂರು ಕುಲೋನೈಚಿನೆ ಎಂಬ ಜಾವಳಿಯಲ್ಲಿ ಆರಂಭದಲ್ಲಿ ಹಿಂದೂಸ್ತಾನಿ ಬೇಹಾಗ್ ರಾಗದ ಛಾಯೆಯನ್ನು ಕಾಣಬಹುದು. ಈ ರೀತಿಯ ಸ್ವಾತಂತ್ರ್ಯ ಉಳಿದ ಸಂಗೀತರಚನೆಗಳಿಗಿಲ್ಲವೆಂಬುದು ಗಮನೀಯ ಅಂಶ. ರಂಜನೀಯ ರಾಗಗಳ ಸಂಯೋಜನೆಯೇ ಜಾವಳಿಗಳ ಪ್ರಮುಖ ಆಕರ್ಷಣೆ. ದೇಸೀ ಭಾಷೆಯ ಬಳಕೆಯೊಂದಿಗೆ ಎಷ್ಟೋ ವೇಳೆ ಅಶ್ಲೀಲ ಪದಗಳೂ ಕಾಣಸಿಗುತ್ತವೆ.
ನಾಯಿಕಾ ನಾಯಕ ಮತ್ತು ಸಖಿ ಎಂದು ಮೂರು ರೀತಿಯ ಜಾವಳಿಗಳುಂಟು. ಯಾರು ಯಾರಿಗೆ ಹಾಡುತ್ತಾರೆಂಬುದರ ಮೇಲೆ ಈ ವರ್ಗೀಕರಣವನ್ನು ಮಾಡಲಾಗಿದೆ. ಹಾಡಿನೊಂದಿಗೆ ಹಾಡುವವರ ಮನಃಸ್ಥಿತಿಯ ಅರಿವೂ ಆಗುತ್ತದೆ. ಜನಪ್ರಿಯವಾಗುತ್ತಿರುವ ಈ ಜಾವಳಿಗಳನ್ನು ಸಂಗೀತ ಕಚೇರಿಗಳಲ್ಲಿ ಹಾಡುವುದು ಕ್ರಮವಾಗುತ್ತಿದೆ. ಸಾಮಾನ್ಯವಾಗಿ ರಾಗ ತಾನ ಪಲ್ಲವಿಯ ಅನಂತರ ಇವನ್ನು ಹಾಡುತ್ತಾರೆ. ಪಲ್ಲವಿ, ಅನುಪಲ್ಲವಿ, ಅನಂತರ ಚರಣ-ಇದು ಗಾಯನಕ್ರಮ. ಒಂದಕ್ಕಿಂತ ಹೆಚ್ಚು ಚರಣಗಳಿದ್ದರೂ ಹಾಡುವಿಕೆಯಲ್ಲಿ ಬದಲಾವಣೆಯಿರುವುದಿಲ್ಲ. ಕೆಲವು ಸಲ ಅನುಪಲ್ಲವಿ, ಚರಣಗಳ ಹಾಡುವಿಕೆ ಒಂದೇ ರೀತಿಯಲ್ಲಿರುತ್ತದೆ. ಪಲ್ಲವಿ, ಅನುಪಲ್ಲವಿ ಈ ಎರಡರ ಮತ್ತು ಚರಣದ ಹಾಡುವಿಕೆಯೂ ಒಂದೇ ರೀತಿ ಇರುವ ಸಾಧ್ಯತೆಯಿದೆ. ಚಿಟ್ಟಸ್ವರಗಳಿರುವುದಿಲ್ಲ. ಜಾವಳಿಗಳನ್ನು ನೃತ್ಯಕ್ಕೆ ಹೆಚ್ಚಾಗಿ ಬಳಸುತ್ತಾರೆ. ಆದರೆ ಅವುಗಳಿಗೂ ಅಪವಾದಗಳಿಲ್ಲದಿಲ್ಲ. ಉದಾ: ರಾಮನಾಡ್ ಶ್ರೀನಿವಾಸ ಅಯ್ಯಂಗಾರ್ಯರ ವೇಗನೀವು ಎಂಬ ಜಾವಳಿಯಲ್ಲಿ ಚಿಟ್ಟಸ್ವರಗಳನ್ನು ಸೇರಿಸಿದ್ದಾರೆ. ಶ್ರೀರಾಮಪದಮುಲು ಎಂಬ ಜಾವಳಿಯಲ್ಲಿ ಅನೇಕ ಭಾಷೆಗಳೊಡನೆ ಇಂಗ್ಲೀಷ್ ಭಾಷೆಯೂ ಸೇರಿ ಮಣಿಪ್ರವಾಳ ಸಾಹಿತ್ಯವಾಗಿದೆ. ಕೆಲವರು ಜಾವಳಿಯನ್ನು ಹಾಡಿ ಕಲ್ಪನಾಸ್ವರಗಳನ್ನೂ ಹಾಡುವುದುಂಟು. ಇಂಥ ಜಾವಳಿಗಳು ಹೆಚ್ಚಾಗಿಲ್ಲ.
ಜಾವಳಿ ರಚನೆಕಾರರು
ಧರ್ಮಪುರಿ ಸುಬ್ಬರಾಯರು (ಅಂಕಿತ: ಧರ್ಮಪುರಿಶ). ಪಟ್ಟಾಭಿರಾಮಯ್ಯ (ಅಂಕಿತ: ತಾಲವಾಣೀಶ), ಸ್ವಾತಿತಿರುನಾಳ್ ಮಹರಾಜ (ಅಂಕಿತ: ಪಧ್ಮನಾಭ), ಪಟ್ನಂ ಸುಬ್ರಹ್ಮಣ್ಯ ಅಯ್ಯರ್ (ಅಂಕಿತ: ವೆಂಕಟೇಶ್), ರಾಮನಾಡ್ ಶ್ರೀನಿವಾಸ ಅಯ್ಯಂಗಾರ್ (ಅಂಕಿತ: ಶ್ರೀನಿವಾಸ)-ಇವರು ಪ್ರಮುಖ ಜಾವಳಿ ರಚಕರು.
ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1957
ಮೈಸೂರು ರಾಜ್ಯ ವಿಧಾನಸಭೆ ಚುನಾವಣೆ, 1957 – ಇದು ಮೈಸೂರು ರಾಜ್ಯದ ಎರಡನೆಯ ವಿಧಾನಸಭೆಗೆ ಚುನಾವಣೆ. ಇದು ಕರ್ನಾಟಕದ ಏಕೀಕರಣ ನಂತರದ ಮೊದಲ ವಿಧಾನಸಭೆ ಚುನಾವಣೆ. ಏಕೀಕೃತ ಕರ್ನಾಟಕದ ಮೊದಲ ಮುಖ್ಯಮಂತ್ರಿಯಾಗಿ ಎಸ್. ನಿಜಲಿಂಗಪ್ಪ ಅಧಿಕಾರ ಸ್ವೀಕರಿಸಿದ್ದರು ಮತ್ತು ಚುನಾವಣೆಯಲ್ಲಿ ಅವರೇ ನಾಯಕರಾಗಿದ್ದರು. ಚುನಾವಣೆಯಲ್ಲಿ ಭಾರತೀಯ ರಾಷ್ಟ್ರೀಯ ಕಾಂಗ್ರೆಸ್ ಬಹುಮತ ಗಳಿಸಿತು. ಹೀಗಾಗಿ ಎಸ್. ನಿಜಲಿಂಗಪ್ಪನವರೇ ಮತ್ತೆ ಮುಖ್ಯಮಂತ್ರಿಯಾದರು. ಈ ವಿಧಾನಸಭೆಯು 10 ಜೂನ್ 1952ರಿಂದ 1 ಮಾರ್ಚ್ 1962ರವರೆಗೂ ಆಸ್ತಿತ್ವದಲ್ಲಿತ್ತು. ಈ ವಿಧಾನಸಭೆಯ ಅವಧಿಯಲ್ಲಿಯೇ ಬಿ. ಡಿ. ಜತ್ತಿಯವರು ಸಹ ಮುಖ್ಯಮಂತ್ರಿಯಾದರು
ಉಲ್ಲೇಖ
ವರ್ಗ:ಭಾರತದ ಚುನಾವಣೆಗಳು ವರ್ಗ:ಕರ್ನಾಟಕ ರಾಜ್ಯ ವಿಧಾನಸಭೆ ಚುನಾವಣೆ
ಜಾಮ್ಬಾಟ್ ಟೀಸ್ಟಾ ಜೆಲ್ಲಿ
thumb ಜಾಮ್ಬಾಟ್ ಟೀಸ್ಟಾ ಜೆಲ್ಲಿ (1498-1563). ಇಟಲಿಯ ಸಾಹಿತಿ; ವೃತ್ತಿಯಲ್ಲಿ ಮೋಚಿಯಾದರೂ ಅಪಾರ ಜ್ಞಾನವನ್ನು ಗಳಿಸಿದ ವ್ಯಕ್ತಿ. ಪುರಾತನ ಸಾಹಿತ್ಯ, ಶಾಸ್ತ್ರ, ಪುರಾಣಗಳಲ್ಲಿನ, ತಾತ್ತ್ವಿಕ ವಿಚಾರಧಾರೆಯನ್ನು ಜನಸಾಮಾನ್ಯರಿಗೆ ಎರೆಯಲು ಯತ್ನಿಸಿದ ದಾರ್ಶನಿಕ.
ಕೂಪರ್ಸ್ ಫಾನ್ಸಿಸ್ ಎಂಬ ಗ್ರಂಥದಲ್ಲಿ ಆರೋಗ್ಯಶಾಸ್ತ್ರ, ಜರೆ, ಮೃತ್ಯುಭಯ, ಅಮೃತತ್ತ್ವ-ಮುಂತಾದ ಜಟಿಲ ವಿಚಾರಗಳನ್ನು ಚರ್ಚಿಸುವ ಹತ್ತು ಸ್ವಾಗತಭಾಷಣಗಳಿವೆ. ಸರ್ಸಿ ಎಂಬ ಕೃತಿಯಲ್ಲಿ ಮನುಷ್ಯಜೀವನದ ಗೊತ್ತುಗುರಿಗಳನ್ನು ಕುರಿತು ಯೂಲಿಸಿಸ್. ಸರ್ಸಿ ಮತ್ತು ಶಾಪದಿಂದ ಮೃಗರೂಪಿಗಳಾಗಿರುವ ಹನ್ನೊಂದು ಮಂದಿ ಗ್ರೀಕರು ಸುದೀರ್ಘಜಿಜ್ಞಾಸೆಯಲ್ಲಿ ತೊಡಗಿರುವುದನ್ನು ಕಾಣಬಹುದು. ಈತ ಡಾಂಟೆ, ಪೆಟ್ರಾರ್ಕ್ ಮತ್ತು ಮೈಕಲ್ ಏಂಜೆಲೋ ಮುಂತಾದ ಪ್ರಭೃತಿಗಳನ್ನು ಕುರಿತು ಫ್ಲಾರೆನ್ಸ್ ಅಕಾಡೆಮಿಯಲ್ಲಿ ಉಪನ್ಯಾಸಮಾಡಿದ.
ವರ್ಗ:ದಾರ್ಶನಿಕರು ವರ್ಗ:ಸಾಹಿತಿಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಫುಟ್ಬಾಲ್ನಲ್ಲಿ ವರ್ಣಭೇದ ನೀತಿ
ವರ್ಣಭೇದ ನೀತಿಯು ತಲೆಮಾರುಗಳಿಂದ ಸಾಕರ್‌ನ ಆತ್ಮದ ಮೇಲೆ ಕಳಂಕವಾಗಿದೆ ಆದರೆ ಇತ್ತೀಚಿನ ವರ್ಷಗಳಲ್ಲಿ ಉನ್ನತ ಮಟ್ಟದ ಘಟನೆಗಳ ಸರಣಿಯು ಫುಟ್‌ಬಾಲ್‌ನ ಆಡಳಿತ ಮಂಡಳಿಗಳಿಂದ ಕಠಿಣ ಕ್ರಮಕ್ಕಾಗಿ ಕರೆಗಳನ್ನು ಪ್ರೇರೇಪಿಸಿದೆ. ವರ್ಣಭೇದ ನೀತಿಯು ಮಾನವ ಗುಣಲಕ್ಷಣಗಳು ಮತ್ತು ಸಾಮರ್ಥ್ಯಗಳ ಮೂಲಭೂತ ನಿರ್ಧಾರಕವಾಗಿದೆ ಮತ್ತು ಜನಾಂಗೀಯ ವ್ಯತ್ಯಾಸಗಳು ನಿರ್ದಿಷ್ಟ ಜನಾಂಗದ ಅಂತರ್ಗತ ಶ್ರೇಷ್ಠತೆಯನ್ನು ಉಂಟುಮಾಡುತ್ತದೆ ಎಂಬ ನಂಬಿಕೆಯಾಗಿದೆ.
ಸಾಕರ್ ಎಂದೂ ಕರೆಯಲ್ಪಡುವ ಫುಟ್‌ಬಾಲ್, ಪ್ರಪಂಚದಾದ್ಯಂತ ಲಕ್ಷಾಂತರ ಜನರು ಆನಂದಿಸುವ ಕ್ರೀಡೆಯಾಗಿದೆ. ಆದಾಗ್ಯೂ, ವರ್ಣಭೇದ ನೀತಿಯು ಕ್ರೀಡೆಯಲ್ಲಿ ಬಹಳ ಹಿಂದಿನಿಂದಲೂ ಇರುವ ಒಂದು ಸಮಸ್ಯೆಯಾಗಿದೆ. ಆಟಗಾರರ ಮೇಲೆ ಜನಾಂಗೀಯ ನಿಂದನೆಯನ್ನು ಎಸೆಯುವ ಅಭಿಮಾನಿಗಳಿಂದ ಹಿಡಿದು ತಾರತಮ್ಯದ ನೇಮಕಾತಿ ಅಭ್ಯಾಸಗಳವರೆಗೆ, ವರ್ಣಭೇದ ನೀತಿಗೆ ಫುಟ್‌ಬಾಲ್‌ನಲ್ಲಿ ಸ್ಥಾನವಿಲ್ಲ. ಈ ಲೇಖನವು ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯ ವಿವಿಧ ವಿಧಾನಗಳನ್ನು ಅನ್ವೇಷಿಸುತ್ತದೆ, ಅದು ವ್ಯಕ್ತಿಗಳು ಮತ್ತು ಸಮುದಾಯಗಳ ಮೇಲೆ ಬೀರುವ ಪ್ರಭಾವ ಮತ್ತು ಅದನ್ನು ಎದುರಿಸಲು ಏನು ಮಾಡಬಹುದು. ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯು ಕಂಡುಬರುವ ಅತ್ಯಂತ ಗೋಚರಿಸುವ ವಿಧಾನವೆಂದರೆ ಆಟಗಾರರ ಮೇಲೆ ಮೌಖಿಕ ನಿಂದನೆ. ಇದು ಜನಾಂಗೀಯ ಪಠಣಗಳು ಮತ್ತು ನಿಂದೆಗಳ ರೂಪವನ್ನು ತೆಗೆದುಕೊಳ್ಳಬಹುದು, ಜೊತೆಗೆ ದ್ವೇಷದ ಭಾಷಣದ ಇತರ ರೂಪಗಳನ್ನು ತೆಗೆದುಕೊಳ್ಳಬಹುದು. ಅಲ್ಪಸಂಖ್ಯಾತ ಹಿನ್ನೆಲೆಯ ಆಟಗಾರರು ವಿಶೇಷವಾಗಿ ಇಂತಹ ನಿಂದನೆಗೆ ಗುರಿಯಾಗುತ್ತಾರೆ, ಇದು ಅವರ ಮಾನಸಿಕ ಆರೋಗ್ಯ ಮತ್ತು ಯೋಗಕ್ಷೇಮದ ಮೇಲೆ ವಿನಾಶಕಾರಿ ಪರಿಣಾಮವನ್ನು ಬೀರುತ್ತದೆ. ಇದು ಮೈದಾನದಲ್ಲಿನ ಅವರ ಪ್ರದರ್ಶನದ ಮೇಲೂ ಪರಿಣಾಮ ಬೀರಬಹುದು, ಇದರಿಂದಾಗಿ ಅವರು ತಮ್ಮ ಅತ್ಯುತ್ತಮವಾಗಿ ಗಮನಹರಿಸಲು ಮತ್ತು ಆಡುವುದನ್ನು ಕಷ್ಟಕರವಾಗಿಸುತ್ತದೆ. ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯ ಪ್ರಭಾವವು ವೈಯಕ್ತಿಕ ಆಟಗಾರರಿಗೆ ಸೀಮಿತವಾಗಿಲ್ಲ. ಇದು ಸಮುದಾಯಗಳ ಮೇಲೆ ವ್ಯಾಪಕ ಪರಿಣಾಮ ಬೀರಬಹುದು. ಫುಟ್‌ಬಾಲ್ ಎನ್ನುವುದು ಅವರ ಹಿನ್ನೆಲೆ ಅಥವಾ ಜನಾಂಗೀಯತೆಯನ್ನು ಲೆಕ್ಕಿಸದೆ ಜನರನ್ನು ಒಟ್ಟುಗೂಡಿಸುವ ಒಂದು ಕ್ರೀಡೆಯಾಗಿದೆ. ಕ್ರೀಡೆಯಲ್ಲಿ ವರ್ಣಭೇದ ನೀತಿಯು ಇದ್ದಾಗ, ಅದು ಸಮುದಾಯಗಳಲ್ಲಿ ಒಡಕುಗಳನ್ನು ಉಂಟುಮಾಡಬಹುದು, ಜನರು ಒಟ್ಟಿಗೆ ಸೇರಲು ಮತ್ತು ಆಟವನ್ನು ಆನಂದಿಸಲು ಕಷ್ಟವಾಗುತ್ತದೆ. ಇದು ತಾರತಮ್ಯ ಮತ್ತು ಅಸಮಾನತೆಯಂತಹ ವ್ಯಾಪಕ ಸಾಮಾಜಿಕ ಸಮಸ್ಯೆಗಳಿಗೆ ಸಹ ಕೊಡುಗೆ ನೀಡಬಹುದು.
ಆಗಾಗ್ಗೆ, ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯ ಪ್ರಾಥಮಿಕ ಗುರಿಗಳು ಬಣ್ಣದ ಆಟಗಾರರು. ದಾಖಲೀಕರಣಗೊಂಡ ಅನೇಕ ಉನ್ನತ-ಪ್ರೊಫೈಲ್ ಪ್ರಕರಣಗಳಿವೆ, ಮತ್ತು ಇನ್ನೂ ಅನೇಕ ಪ್ರಕರಣಗಳು ದಾಖಲಾಗಿಲ್ಲ. ದಾಖಲಾದವರಲ್ಲಿ, ಪಿಯೆರ್-ಎಮೆರಿಕ್ ಔಬಮೆಯಾಂಗ್, ರಹೀಮ್ ಸ್ಟರ್ಲಿಂಗ್, ಮೊಹಮ್ಮದ್, ಸಲಾ ಮತ್ತು ಮಾರ್ಕಸ್ ರಾಶ್‌ಫೋರ್ಡ್ ಸೇರಿದಂತೆ ಆಟಗಾರರು ಜನಾಂಗೀಯ ತಾರತಮ್ಯಕ್ಕೆ ಹೇಗೆ ಗುರಿಯಾಗಿದ್ದಾರೆ ಎಂಬುದರ ಕುರಿತು ತಮ್ಮ ಕಥೆಗಳೊಂದಿಗೆ ಮುಂದೆ ಬಂದಿದ್ದಾರೆ. ಆಟಗಾರರು ಪ್ರದರ್ಶಿಸುವ ಅಪ್ರತಿಮ ಮಟ್ಟದ ಶ್ರೇಷ್ಠತೆ ಮತ್ತು ಕೌಶಲ್ಯದ ಕಾರಣದಿಂದಾಗಿ ಅದರ ಅಭಿಮಾನಿಗಳಿಂದ 'ಸುಂದರವಾದ ಕ್ರೀಡೆ' ಎಂದು ಕರೆಯಲ್ಪಡುವ ಕ್ರೀಡೆಯು ವರ್ಣಭೇದ ನೀತಿಯ ಕೊಳಕು ಪರಿಣಾಮಗಳಿಗೆ ಒಳಗಾಗಿದೆ ಮತ್ತು ಕ್ರೀಡೆಯ ಅಡಿಪಾಯಕ್ಕೆ ನಿರಂತರ ಬೆದರಿಕೆಯಾಗಿದೆ. ಆಟಗಾರರು, ಅಧಿಕಾರಿಗಳು ಮತ್ತು ತರಬೇತುದಾರರ ಮೇಲೆ ಜನಾಂಗೀಯ ದಾಳಿಯ ಹಲವಾರು ನಿದರ್ಶನಗಳು ಫುಟ್‌ಬಾಲ್ ಅನ್ನು ಹಾಳುಮಾಡಿವೆ. ಅವುಗಳಲ್ಲಿ ಕೆಲವು ಕೆಳಗೆ ಪಟ್ಟಿಮಾಡಲಾಗಿದೆ:
1. ಟ್ರೆಂಟ್ ಅಲೆಕ್ಸಾಂಡರ್-ಅರ್ನಾಲ್ಡ್ ಮತ್ತು ನೇಬಿ ಕೀಟಾ ಲಿವರ್‌ಪೂಲ್ ಎಫ್‌ಸಿಯ ಟ್ರೆಂಟ್ ಅಲೆಕ್ಸಾಂಡರ್-ಅರ್ನಾಲ್ಡ್ ಮತ್ತು ನೇಬಿ ಕೀಟಾ ಅವರು ರಿಯಲ್ ಮ್ಯಾಡ್ರಿಡ್‌ಗೆ ಚಾಂಪಿಯನ್ಸ್ ಲೀಗ್ ನಿರ್ಗಮಿಸಿದ ನಂತರ ಜನಾಂಗೀಯ ನಿಂದನೆಯನ್ನು ಎದುರಿಸಿದರು. ರೆಡ್ಸ್ ಜೋಡಿಯು ಇನ್‌ಸ್ಟಾಗ್ರಾಮ್‌ನಲ್ಲಿ ಮಂಕಿ ಎಮೋಜಿಗಳನ್ನು ಸ್ವೀಕರಿಸಿತು, ತನಿಖೆಯನ್ನು ತೆರೆಯಲು ವೇದಿಕೆಯನ್ನು ಹೊಂದಿರುವ ಫೇಸ್‌ಬುಕ್ ಅನ್ನು ಒತ್ತಾಯಿಸಿತು. ಲಿವರ್‌ಪೂಲ್ "ಅಸಹ್ಯಕರ" ಜನಾಂಗೀಯ ನಿಂದನೆಯನ್ನು ತೀಕ್ಷ್ಣವಾಗಿ ತೆಗೆದುಹಾಕುವಲ್ಲಿ ತಮ್ಮ ಕೋಪವನ್ನು ವ್ಯಕ್ತಪಡಿಸಿತು ಮತ್ತು ಸಮಸ್ಯೆಯನ್ನು ನಿಗ್ರಹಿಸಲು ಸಾಧ್ಯವಾದಷ್ಟು ಪ್ರಬಲವಾದ ಕ್ರಮಗಳನ್ನು ಕೈಗೊಳ್ಳಲು ಸಾಮಾಜಿಕ ಮಾಧ್ಯಮ ವೇದಿಕೆಗಳ ಆಡಳಿತ ಮಂಡಳಿಗಳನ್ನು ಒತ್ತಾಯಿಸಿತು.
2. ಇವಾನ್ ಟೋನಿ ಕೊನೆಯ ಘಟನೆಗೆ ಕೆಲವೇ ದಿನಗಳ ಮೊದಲು, ಬ್ರೆಂಟ್‌ಫೋರ್ಡ್ ಸ್ಟ್ರೈಕರ್ ಇವಾನ್ ಟೋನಿ ಇದೇ ರೀತಿಯ ಅಗ್ನಿಪರೀಕ್ಷೆಯನ್ನು ಸಹಿಸಿಕೊಂಡರು. ಬರ್ಮಿಂಗ್ಹ್ಯಾಮ್ ವಿರುದ್ಧದ ತನ್ನ ತಂಡದ ಗೋಲುರಹಿತ ಸ್ತಬ್ಧತೆಯನ್ನು ಅನುಸರಿಸಿ, 25 ವರ್ಷ ವಯಸ್ಸಿನವನು ಇನ್ಸ್ಟಾಗ್ರಾಮ್ನಲ್ಲಿ ಖಾಸಗಿ ಸಂದೇಶವನ್ನು ಸ್ವೀಕರಿಸಿದನು, ಅದು 'ಮಂಕಿ' ಪದವನ್ನು ಒಳಗೊಂಡಿತ್ತು ಮತ್ತು ಹಲವಾರು ಮಂಗಗಳು ಮತ್ತು ಬಾಳೆಹಣ್ಣಿನ ಎಮೋಜಿಗಳನ್ನು ಹೊಂದಿತ್ತು. ಜೇನುನೊಣಗಳು ಘಟನೆಯನ್ನು "ಸ್ಪೈನ್ಲೆಸ್" ಎಂದು ಖಂಡಿಸಿದರು ಮತ್ತು ಇನ್ಸ್ಟಾಗ್ರಾಮ್ ಆ ಜನಾಂಗೀಯ ಸಂದೇಶಗಳನ್ನು ಕಳುಹಿಸಿದ ಹ್ಯಾಂಡಲ್ ಅನ್ನು ಅಮಾನತುಗೊಳಿಸಿತು.
3. ಡೇವಿನ್ಸನ್ ಸ್ಯಾಂಚೆಜ್ ಟೊಟೆನ್‌ಹ್ಯಾಮ್ ಹಾಟ್ಸ್‌ಪುರ್ ಸೆಂಟರ್-ಬ್ಯಾಕ್ ಡೇವಿನ್ಸನ್ ಸ್ಯಾಂಚೆಝ್ ಕಳೆದ ತಿಂಗಳು ಕೆಲವು ಅನುಚಿತ ಸಂದೇಶಗಳನ್ನು ಸ್ವೀಕರಿಸುವ ಹಂತದಲ್ಲಿದ್ದರು. ನ್ಯೂಕ್ಯಾಸಲ್ ಯುನೈಟೆಡ್‌ಗೆ ಹೋರಾಡಿದ ನಂತರ, ಅವರು ಸಂಪೂರ್ಣವಾಗಿ ಆಡಿದರು, 24 ವರ್ಷ ವಯಸ್ಸಿನವರು ತಮ್ಮ ಕಥೆಗೆ ಪ್ರತಿಕ್ರಿಯೆಯಾಗಿ ಕೆಲವು ಜನಾಂಗೀಯ ಕಾಮೆಂಟ್‌ಗಳನ್ನು ಕಂಡುಕೊಂಡರು. ಮಂಕಿ ಎಮೋಜಿಗಳನ್ನು ಹೊಂದಿರುವ ಸಂದೇಶವನ್ನುಇನ್ಸ್ಟಾಗ್ರಾಮ್ನಲ್ಲಿ ಪ್ರದರ್ಶಿಸುತ್ತಾ, ಸ್ಯಾಂಚೆಝ್ ಪ್ಲಾಟ್‌ಫಾರ್ಮ್‌ನಲ್ಲಿ "ನಥಿಂಗ್ ಚೇಂಜ್" ಎಂಬ ಶೀರ್ಷಿಕೆಯೊಂದಿಗೆ ಪೋಸ್ಟ್ ಅನ್ನು ಪ್ರಕಟಿಸಿದರು. ಮತ್ತು ಈ ಅವಮಾನಕರ ಕೃತ್ಯದ ಸ್ಪರ್ಸ್‌ನಿಂದ ತೀವ್ರ ಅಸಮ್ಮತಿಯ ಹೊರತಾಗಿಯೂ, ಇದು ಹೆಚ್ಚು ಸಮಯ ತೆಗೆದುಕೊಳ್ಳಲಿಲ್ಲ
4. ಹೆಂಗ್-ಮಿನ್ ಸನ್ ಸಾಮಾನ್ಯವಾಗಿ ಫುಟ್‌ಬಾಲ್‌ನ 'ಒಳ್ಳೆಯ ವ್ಯಕ್ತಿ' ಎಂದು ಕರೆಯಲ್ಪಡುವ, ಕೊರಿಯಾದ ಅಂತರರಾಷ್ಟ್ರೀಯ ಆಟಗಾರನು ಜನಾಂಗೀಯ ನಿಂದನೆಗೆ ಒಳಗಾಗಿದ್ದರಿಂದ ಮ್ಯಾಂಚೆಸ್ಟರ್ ಯುನೈಟೆಡ್‌ನ ಕೈಯಲ್ಲಿ ಟೊಟೆನ್‌ಹ್ಯಾಮ್ ಹಾಟ್ಸ್‌ಪುರ್‌ನ ಇತ್ತೀಚಿನ ಸೋಲಿನ ನಂತರ ಅಭಿಮಾನಿಗಳು ಹ್ಯೂಂಗ್-ಮಿನ್ ಮಗನನ್ನು ಬಿಡಲಿಲ್ಲ. ಘಟನೆಯನ್ನು ತೀವ್ರವಾಗಿ ಖಂಡಿಸಿ ಕಟುವಾದ ಟ್ವೀಟ್ ಅನ್ನು ಹಾಕುವ ಮೂಲಕ ಕ್ಲಬ್ ಪ್ರತಿಕ್ರಿಯಿಸಿತು ಮತ್ತು ವಿಂಗರ್‌ನೊಂದಿಗೆ ಒಗ್ಗಟ್ಟಿನಲ್ಲಿ ನಿಂತಿದೆ. ನಂತರ, ಟ್ವಿಟರ್ ವಕ್ತಾರರೂ ಸಹ ಆನ್‌ಲೈನ್ ದ್ವೇಷದ ಹೆಚ್ಚಳವನ್ನು ಖಂಡಿಸಿದರು ಮತ್ತು ಅದನ್ನು ಎದುರಿಸಲು ಕಠಿಣ ಕ್ರಮಗಳನ್ನು ಪರಿಚಯಿಸಲು ಪ್ರತಿಜ್ಞೆ ಮಾಡಿದರು.
ಸಮಾಜದ ಇತರ ಹಲವು ಕ್ಷೇತ್ರಗಳಂತೆ ಫುಟ್‌ಬಾಲ್ ಕೂಡ ಬಹಳ ಸಮಯದಿಂದ ವರ್ಣಭೇದ ನೀತಿಯಿಂದ ಪೀಡಿತವಾಗಿದೆ. ಆಟಗಾರರ ಮೇಲೆ ಜನಾಂಗೀಯ ನಿಂದನೆಯನ್ನು ಎಸೆಯುವ ಅಭಿಮಾನಿಗಳಿಂದ ಹಿಡಿದು ತಾರತಮ್ಯದ ನೇಮಕಾತಿ ಅಭ್ಯಾಸಗಳವರೆಗೆ, ವರ್ಣಭೇದ ನೀತಿಗೆ ಕ್ರೀಡೆಯಲ್ಲಿ ಸ್ಥಾನವಿಲ್ಲ. ಇದು ಸಂಕೀರ್ಣ ಸಮಸ್ಯೆಯಾಗಿದೆ, ಆದರೆ ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯನ್ನು ಎದುರಿಸಲು ಸಹಾಯ ಮಾಡುವ ಪರಿಹಾರಗಳಿವೆ. ಒಂದು ಪ್ರಮುಖ ಪರಿಹಾರವೆಂದರೆ ಶಿಕ್ಷಣ. ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯ ಅನೇಕ ಘಟನೆಗಳು ವಿಭಿನ್ನ ಸಂಸ್ಕೃತಿಗಳು ಮತ್ತು ಜನಾಂಗಗಳ ಬಗ್ಗೆ ತಿಳುವಳಿಕೆ ಮತ್ತು ಸಹಾನುಭೂತಿಯ ಕೊರತೆಯಿಂದ ಉಂಟಾಗುತ್ತವೆ. ಆಟಗಾರರು, ತರಬೇತುದಾರರು ಮತ್ತು ಅಭಿಮಾನಿಗಳಿಗೆ ವೈವಿಧ್ಯತೆ ಮತ್ತು ಗೌರವದ ಪ್ರಾಮುಖ್ಯತೆಯ ಕುರಿತು ಶಿಕ್ಷಣ ನೀಡುವ ಮೂಲಕ, ನಾವು ಜನಾಂಗೀಯತೆಯನ್ನು ಉತ್ತೇಜಿಸುವ ಪೂರ್ವಾಗ್ರಹಗಳು ಮತ್ತು ಸ್ಟೀರಿಯೊಟೈಪ್‌ಗಳನ್ನು ಒಡೆಯಲು ಪ್ರಾರಂಭಿಸಬಹುದು. ಮತ್ತೊಂದು ಪ್ರಮುಖ ಪರಿಹಾರವೆಂದರೆ ಬಲವಾದ ಶಿಸ್ತು ಕ್ರಮ. ಫುಟ್ಬಾಲ್ ಆಡಳಿತ ಮಂಡಳಿಗಳು ವರ್ಣಭೇದ ನೀತಿಗೆ ಶೂನ್ಯ-ಸಹಿಷ್ಣು ವಿಧಾನವನ್ನು ತೆಗೆದುಕೊಳ್ಳಬೇಕು ಮತ್ತು ತಾರತಮ್ಯದ ನಡವಳಿಕೆಯಲ್ಲಿ ತೊಡಗಿರುವವರಿಗೆ ಕಠಿಣ ಶಿಕ್ಷೆಗಳನ್ನು ಜಾರಿಗೊಳಿಸಬೇಕು. ಇದು ದಂಡಗಳು, ನಿಷೇಧಗಳು ಮತ್ತು ಸೂಕ್ತವಾದಲ್ಲಿ ಕ್ರಿಮಿನಲ್ ಆರೋಪಗಳನ್ನು ಒಳಗೊಂಡಿರುತ್ತದೆ. ವರ್ಣಭೇದ ನೀತಿಯ ಬಗ್ಗೆ ಬಲವಾದ ನಿಲುವು ತಳೆಯುವ ಮೂಲಕ, ಅದನ್ನು ಯಾವುದೇ ರೂಪದಲ್ಲಿ ಸಹಿಸುವುದಿಲ್ಲ ಎಂಬ ಸಂದೇಶವನ್ನು ನಾವು ರವಾನಿಸಬಹುದು. ವೈವಿಧ್ಯತೆ ಮತ್ತು ಸೇರ್ಪಡೆ ನೀತಿಗಳು ಸಹ ಅಗತ್ಯ. ಫುಟ್‌ಬಾಲ್ ಕ್ಲಬ್‌ಗಳು ಮತ್ತು ಸಂಸ್ಥೆಗಳು ತಮ್ಮ ಸಿಬ್ಬಂದಿ ಮತ್ತು ಆಟಗಾರರನ್ನು ವೈವಿಧ್ಯಗೊಳಿಸಲು ಸಕ್ರಿಯವಾಗಿ ಪ್ರಯತ್ನಿಸಬೇಕು, ಎಲ್ಲಾ ಹಿನ್ನೆಲೆಯ ಜನರಿಗೆ ಅವಕಾಶಗಳು ಲಭ್ಯವಿವೆ ಎಂದು ಖಚಿತಪಡಿಸಿಕೊಳ್ಳಬೇಕು. ಇದು ಕಡಿಮೆ ಪ್ರತಿನಿಧಿಸುವ ಸಮುದಾಯಗಳಲ್ಲಿ ನೇಮಕಾತಿ ಡ್ರೈವ್‌ಗಳು, ಮಾರ್ಗದರ್ಶನ ಕಾರ್ಯಕ್ರಮಗಳು ಮತ್ತು ಸಾಂಸ್ಕೃತಿಕ ಸೂಕ್ಷ್ಮತೆಯ ತರಬೇತಿಯನ್ನು ಒಳಗೊಂಡಿರಬಹುದು. ಜೊತೆಗೆ, ಅಭಿಮಾನಿಗಳು ತಮ್ಮ ಕ್ರಿಯೆಗಳಿಗೆ ಜವಾಬ್ದಾರರಾಗಿರಬೇಕು. ಜನಾಂಗೀಯ ವರ್ತನೆಯಲ್ಲಿ ತೊಡಗಿರುವ ಅಭಿಮಾನಿಗಳನ್ನು ಗುರುತಿಸಲು ಮತ್ತು ಶಿಕ್ಷಿಸಲು ಫುಟ್‌ಬಾಲ್ ಕ್ಲಬ್‌ಗಳು ಮತ್ತು ಆಡಳಿತ ಮಂಡಳಿಗಳು ಒಟ್ಟಾಗಿ ಕೆಲಸ ಮಾಡಬೇಕು. ಅಪರಾಧಿಗಳನ್ನು ಗುರುತಿಸಲು ತಂತ್ರಜ್ಞಾನವನ್ನು ಬಳಸುವುದು, ಫುಟ್‌ಬಾಲ್ ಪಂದ್ಯಗಳಿಂದ ಜೀವಮಾನದ ನಿಷೇಧವನ್ನು ಜಾರಿಗೊಳಿಸುವುದು ಮತ್ತು ಕಾನೂನನ್ನು ಉಲ್ಲಂಘಿಸುವವರನ್ನು ಕಾನೂನು ಕ್ರಮ ಜರುಗಿಸಲು ಕಾನೂನು ಜಾರಿಯೊಂದಿಗೆ ಕೆಲಸ ಮಾಡುವುದನ್ನು ಇದು ಒಳಗೊಂಡಿರುತ್ತದೆ. ಅಂತಿಮವಾಗಿ, ಧನಾತ್ಮಕ ಪ್ರಾತಿನಿಧ್ಯವನ್ನು ಉತ್ತೇಜಿಸುವುದು ಪ್ರಮುಖವಾಗಿದೆ. ಫುಟ್‌ಬಾಲ್ ಕ್ಲಬ್‌ಗಳು ಮತ್ತು ಸಂಸ್ಥೆಗಳು ವಿವಿಧ ಸಂಸ್ಕೃತಿಗಳು ಮತ್ತು ಜನಾಂಗಗಳ ಧನಾತ್ಮಕ ಚಿತ್ರಗಳನ್ನು ಉತ್ತೇಜಿಸಲು ಕೆಲಸ ಮಾಡಬಹುದು, ಕ್ರೀಡೆಯ ವೈವಿಧ್ಯತೆಯನ್ನು ಆಚರಿಸಬಹುದು. ಇದು ಸಮುದಾಯ ಸಂಸ್ಥೆಗಳೊಂದಿಗೆ ಪಾಲುದಾರಿಕೆಯನ್ನು ಒಳಗೊಂಡಿರುತ್ತದೆ, ಮಾರ್ಕೆಟಿಂಗ್ ಸಾಮಗ್ರಿಗಳಲ್ಲಿ ವೈವಿಧ್ಯಮಯ ಆಟಗಾರರನ್ನು ಒಳಗೊಂಡಿರುತ್ತದೆ ಮತ್ತು ಪಂದ್ಯಗಳ ಮೊದಲು ಮತ್ತು ನಂತರ ಸಾಂಸ್ಕೃತಿಕ ಕಾರ್ಯಕ್ರಮಗಳನ್ನು ಪ್ರದರ್ಶಿಸುತ್ತದೆ. ಕೊನೆಯಲ್ಲಿ, ಫುಟ್‌ಬಾಲ್‌ನಲ್ಲಿನ ವರ್ಣಭೇದ ನೀತಿಯು ಬಹುಮುಖಿ ವಿಧಾನದ ಅಗತ್ಯವಿರುವ ಒಂದು ಸಂಕೀರ್ಣ ಸಮಸ್ಯೆಯಾಗಿದೆ. ಶಿಕ್ಷಣ, ಬಲವಾದ ಶಿಸ್ತಿನ ಕ್ರಮ, ವೈವಿಧ್ಯತೆ ಮತ್ತು ಸೇರ್ಪಡೆ ನೀತಿಗಳು, ಅಭಿಮಾನಿಗಳಿಗೆ ಹೊಣೆಗಾರಿಕೆ ಮತ್ತು ಸಕಾರಾತ್ಮಕ ಪ್ರಾತಿನಿಧ್ಯವು ಫುಟ್‌ಬಾಲ್‌ನಲ್ಲಿ ವರ್ಣಭೇದ ನೀತಿಯನ್ನು ಎದುರಿಸಲು ಸಹಾಯ ಮಾಡುತ್ತದೆ. ಒಟ್ಟಾಗಿ ಕೆಲಸ ಮಾಡುವ ಮೂಲಕ, ನಾವು ತಾರತಮ್ಯದಿಂದ ಮುಕ್ತವಾದ ಮತ್ತು ವೈವಿಧ್ಯತೆಯನ್ನು ಅಳವಡಿಸಿಕೊಳ್ಳುವ ಫುಟ್ಬಾಲ್ ಸಮುದಾಯವನ್ನು ರಚಿಸಬಹುದು. ==
ಶಿರೋಲೇಖ
==
|thumb
ಉಲ್ಲೇಖ
ಪೂಮಾ ಎಜಿ
ಪೂಮಾ ಎಜಿ ರುಡಾಲ್ಫ್ ಡಸ್ಸ್ಲರ್ ಸ್ಪೋರ್ಟ್, ಅಧಿಕೃತವಾಗಿ PUMA ಎಂದು ಖ್ಯಾತವಾಗಿದ್ದು, ಇದು ಜರ್ಮನಿಯ ಪ್ರಮುಖ ಬಹುರಾಷ್ಟ್ರೀಯ ಕಂಪನಿಯಾಗಿದ್ದು, ಈ ಕಂಪನಿಯು ಶ್ರೇಷ್ಠವಾದ ಅಥ್ಲೆಟಿಕ್ ಷೂಗಳು, ಜೀವನಶೈಲಿ ನಿರೂಪಿಸುವ ಪಾದರಕ್ಷೆಗಳು ಹಾಗೂ ಇತರ ಕ್ರೀಡಾ ಉಡುಗೆತೊಡುಗೆಗಳನ್ನು ತಯಾರಿಸುತ್ತದೆ. ೧೯೨೪ರಲ್ಲಿ ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫಾಬ್ರಿಕ್ ಎಂಬ ಹೆಸರಿನಲ್ಲಿ ಅಡಾಲ್ಫ್ ಮತ್ತು ರುಡಾಲ್ಫ್ ಡಸ್ಸ್ಲರ್ ಈ ಸಂಸ್ಥೆಯನ್ನು ಸ್ಥಾಪಿಸಿದರು; ಸಹೋದರರಿಬ್ಬರ ಸಂಬಂಧವು ಕೆಡುತ್ತಾ ಸಾಗಿ, ಕಡೆಗೆ ಇಬ್ಬರೂ ೧೯೪೮ರಲ್ಲಿ ಬೇರೆಯಾಗಲು ನಿರ್ಧರಿಸಿ,ಎರಡು ಪ್ರತ್ಯೇಕ ಸಂಸ್ಥೆಗಳಾದ ಅಡೀಡಸ್  ಮತ್ತು ಪೂಮಾ ಗಳನ್ನು ಸ್ಥಾಪಿಸಿದರು. ಪೂಮಾದ ಮೂಲಕಚೇರಿಯು ಈಗ ಜರ್ಮನಿಯ ಹೆರ್ಝೋಗೆನಾರಾಷ್ ನಲ್ಲಿದೆ.
ಈ ಕಂಪನಿಯು ತಾನು ತಯಾರಿಸುವ ಫುಟ್ ಬಾಲ್ ಷೂಗಳಿಗೆ ಪ್ರಖ್ಯಾತವಾಗಿದೆ ಮತ್ತು ಖ್ಯಾತ ಫುಟ್ ಬಾಲ್ ಆಟಗಾರರನ್ನು ಪ್ರಾಯೋಜಿಸಿದೆ; ಅವರ ಪೈಕಿ ಪೀಲೆ, ಯೂಸೆಬಿಯೋ, ಜೊಹಾನ್ ಕ್ರುಯಿಫ್, ಎಂಝೋ ಫ್ರ್ಯಾನ್ಸೆಸ್ಕೋಲಿ, ಡೀಗೋ ಮರಡೋನ, ಲೋಥರ್ ಮಥಾಯಿಸ್, ಕೆನ್ನಿ ಡಾಲ್ ಗ್ಲಿಷ್, ಡಿಡ್ಲರ್ ಡೆಸ್ ಚಾಂಪ್ಸ್ ಮತ್ತು ಗಿಯಾನ್ ಲೂಯಿಗಿ ಬಫನ್ ಪ್ರಮುಖರು. ಜಮೈಕಾದ ಟ್ರ್ಯಾಕ್ ಅಂಗಸಾಧನೆಗಾರ (ಅಥ್ಲೆಟ್) ಉಸೇಯ್ನ್ ಬೋಲ್ಟ್ ಸಹ ಈ ಕಂಪನಿ ಪ್ರಾಯೋಜಿಸುವ ಆಟಗಾರರಲ್ಲೊಬ್ಬರಾಗಿದ್ದಾರೆ. ಯುನೈಟೆಡ್ ಸ್ಟೇಟ್ಸ್ ನಲ್ಲಿ ಈ ಕಂಪನಿಯು ಪ್ರಾಯಶಃ ೧೯೬೮ರಲ್ಲಿ ಪರಿಚಯಿಸಿದ ಸ್ಯೂಡ್ ಬ್ಯಾಸ್ಕೆಟ್ ಬಾಲ್ ನಿಂದ ಖ್ಯಾತಿ ಪಡೆಯಿತು; ನಂತರದ ದಿನಗಳಲ್ಲಿ ಆ ಚೆಂಡು ನ್ಯೂಯಾರ್ಕ್ ನಿಕ್ಸ್ ನ ಬ್ಯಾಸ್ಕೆಟ್ ಬಾಲ್ ತಾರೆ ವಾಲ್ಟ್ "ಕ್ಲೈಡ್ "ಫ್ರೇಝಿಯರ್ ರ ಹೆಸರನ್ನೇ ಪಡೆಯಿತು, ಹಾಗೂ ಜೋ ನಮಾಥ್ ರೊಡನೆ ಮಾಡಿಕೊಂಡ ಪ್ರಚಾರ ಸಹಭಾಗಿತ್ವಕ್ಕಾಗಿ ಈ ಕಂಪನಿಯು ಖ್ಯಾತಿ ಪಡೆದಿದೆ.
ತನ್ನ ಸಹೋದರರಿಂದ ಬೇರಾದ ರುಡಾಲ್ಫ್ ಮೊದಲಿಗೆ ತಮ್ಮ ನೂತನ ಸಂಸ್ಥೆಯನ್ನು ರುಡಾ ಎಂದು ನೋಂದಾಯಿಸಿದರು, ಆದರೆ ನಂತರ ಅದನ್ನು ಪೂಮಾ  ಎಂದು ಬದಲಾಯಿಸಿದರು. ಪೂಮಾದ ಮೊಟ್ಟಮೊದಲ ಚಿಹ್ನೆಯು ಒಂದು ಚೌಕಾಕಾರ ಹಾಗೂ ಒಂದು ಪ್ರಾಣಿಯು D  ಮೂಲಕ ಹಾರಿಹೋಗುವಂತಹುದು ಇದ್ದಿತು ಹಾಗೂ ಇದನ್ನು ಕಂಪನಿಯ ಹೆಸರಿನ ಜೊತೆಜೊತೆಯೇ ೧೯೪೮ರಲ್ಲಿ ನೋಂದಾಯಿಸಲಾಗಿತ್ತು. ಪೂಮಾದ ಷೂ ವಿನ್ಯಾಸಗಳು ವಿಶಿಷ್ಟವಾದ "ಫಾರ್ಮ್ ಸ್ಟ್ರೈಪ್" (ವಿನ್ಯಾಸಗೊಳಿಸಲ್ಪಟ್ಟ ಗೆರೆಗಳು)ಅನ್ನು ಹೊಂದಿರುತ್ತವೆ ಮತ್ತು ವಸ್ತ್ರಗಳು ಹಾಗೂ  ಇತರ ಉತ್ಪನ್ನಗಳ ಮೇಲೆ ಚಿಹ್ನೆಯು ಮುದ್ರಿತವಾಗಿರುತ್ತದೆ.
ಈ ಕಂಪನಿಯು ಸರಣಿ ಷೂಗಳನ್ನು ಮತ್ತು ಲಾಮೈನ್ ಕೌಯೇಟ್, ಯೇಮಿ ಗಾರ್ಬರ್ಸ್ ಮತ್ತು ಇತರರು ವಿನ್ಯಾಸಗೊಳಿಸಿದ ಕ್ರೀಡಾ ವಸ್ತ್ರಗಳನ್ನು ಸಹ ಒದಗಿಸುತ್ತದೆ. ೧೯೯೬ರಿಂದ ಪೂಮಾ ಯುನೈಟೆಡ್ ಸ್ಟೇಟ್ಸ್ ನಲ್ಲಿ ತನ್ನ ಚಟುವಟಿಕೆಗಳನ್ನು ತೀವ್ರಗೊಳಿಸಿದೆ. ಅಮೆರಿಕದ ಬ್ರ್ಯಾಂಡ್ ಕ್ರೀಡಾ ವಸ್ತ್ರಗಳನ್ನು ತಯಾರಿಸುವ ಲೋಗೋ ಅಥ್ಲೆಟಿಕ್ನ ೨೫% ಸ್ವಾಮ್ಯ ಪೂಮಾ ಕಂಪನಿಯದಾಗಿದೆ; ಲೋಗೋ ಅಥ್ಲೆಟಿಕ್ ಅಮೆರಿಕನ್ ವೃತ್ತಿಪರ ಬ್ಯಾಸ್ಕೆಟ್ ಬಾಲ್ ಮತ್ತು ಅಸೋಸಿಯೇಷನ್ ಫುಟ್ ಬಾಲ್ ಲೀಗ್ ಗಳಿಂದ ಈ ತಯಾರಿಕೆಗೆ ಪರವಾನಗಿ ಪಡೆದಿದೆ. ೨೦೦೭ರಿಂದ ಪೂಮಾ ಎಜಿ ಫ್ರೆಂಚ್ ಐಷಾರಾಮಿ ತಂಡವಾದ ಪಿಪಿಆರ್ ನ ಅಂಗವಾಗಿದೆ.
ಹಿನ್ನೆಲೆ
ಕ್ರಿಸ್ತೋಫ್ ವಾನ್ ವಿಲ್ ಹೆಲ್ಮ್ ಡಸ್ಸ್ಲರ್ ಒಂದು ಷೂ ಕಂಪನಿಯ ನೌಕರರಾಗಿದ್ದರು, ಅವರ ಪತ್ನಿ ನ್ಯೂರೆಂಬರ್ಗ್ ನಗರದಿಂದ20 km ದೂರವಿರುವ, ಬವಾರಿಯದ ಪಟ್ಟಣವಾದ ಹೆರ್ಝೋಗೆನಾರಾಷ್ ನಲ್ಲಿ ಒಂದು ಸಣ್ಣ ದೋಭಿಖಾನೆಯನ್ನು (ಲಾಂಡ್ರಿಯನ್ನು) ನಡೆಸುತ್ತಿದ್ದರು. ಅವರ ಮಗ ರುಡಾಲ್ಫ್ ಡಸ್ಸ್ಲರ್, ಶಾಲೆಯನ್ನು ಬಿಟ್ಟ ನಂತರ, ತನ್ನ ತಂದೆಯೊಡನೆ ಷೂ ಕಾರ್ಖಾನೆಯಲ್ಲಿ ದುಡಿಯತೊಡಗಿದರು, ಮತ್ತು ನಂತರ ಅವರನ್ನು ಮೊದಲನೆಯ ಮಹಾಯುದ್ಧದಲ್ಲಿ ಕಾಳಗ ಮಾಡಲು ಕರೆಯಲಾಯಿತು. ಅಲ್ಲಿಂದ ಹಿಂತಿರುಗಿದ ನಂತರ ರುಡಾಲ್ಫ್ ಒಂದು ಪೋರ್ಸ್ ಲೇಯ್ನ್ ಕಾರ್ಖಾನೆಯಲ್ಲಿ ವ್ಯವಸ್ಥಾಪಕ ಹುದ್ದೆ ಪಡೆದರು, ಹಾಗೂ ತದನಂತರ ನ್ಯೂರೆಂಬರ್ಗ್ ನ ಒಂದು ಸಗಟು ತೊಗಲು ವ್ಯಾಪಾರದಲ್ಲಿ ತೊಡಗಿದ್ದರು.
ಇತರರ ಕೈಕೆಳಗೆ, ಮನೆಯಿಂದ ದೂರದ ಸ್ಥಳಗಳಲ್ಲಿ, ಕೆಲಸ ಮಾಡಿ ಬೇಸತ್ತ ರುಡಾಲ್ಫ್ ಹೆರ್ಝೋಗೆನಾರಾಷ್ ಗೆ ೧೯೨೪ರಲ್ಲಿ ಹಿಂತಿರುಗಿ ಬಂದು, ತಮ್ಮ ತಮ್ಮನಾದ ಅಡಾಲ್ಫ್, ಅಡ್ಡಹೆಸರು "ಅಡೀ", ಯೊಡನೆ ತನ್ನದೇ ಆದ ಷೂ ಕಾರ್ಖಾನೆಯೊಂದನ್ನು ಆರಂಭಿಸಿದರು. ಈ ನೂತನ ಸಂಸ್ಥೆಯನ್ನು ಅವರು ಗೆಬ್ರೂಡರ್ ಡಸ್ಸ್ಲರ್ ಸ್ಖಹ್ ಫಾಬ್ರಿಕ್  (ಡಸ್ಸ್ಲರ್ ಸಹೋದರರ ಷೂ ಕಾರ್ಖಾನೆ ) ಎಂದು ಕರೆದರು. ಇಬ್ಬರೂ ಸೇರಿ ಈ ವ್ಯಾಪಾರವನ್ನು ತಮ್ಮ ತಾಯಿಯ ದೋಭಿಖಾನೆ(ಲಾಂಡ್ರಿ)ಯಲ್ಲಿ ಆರಂಭಿಸಿದರು, ಆದರೆ, ಆ ಕಾಲದಲ್ಲಿ ಆ ಪಟ್ಟಣದಲ್ಲಿ ವಿದ್ಯುತ್ ಸರಬರಾಜು ನಂಬಲರ್ಹವಲ್ಲವಾಗಿದ್ದುದರಿಂದ ಈ ಸಹೋದರರು ಕೆಲವೊಮ್ಮೆ ಒಂದು ಸೈಕಲ್ಲನ್ನು ಒಂದೆಡೆ ಸ್ಟ್ಯಾಂಡ್ ಹಾಕಿ ನಿಲ್ಲಿಸಿ, ಜೋರಾಗಿ ಪೆಡಲ್ ಒತ್ತಿ, ಪೆಡಲ್ ಒತ್ತಿದಾಗ ಹೊಮ್ಮುವ ಶಕ್ತಿಯನ್ನು ಬಳಸಿ ತಮ್ಮ ಸಾಧನಗಳನ್ನು ಚಾಲ್ತಿಯಲ್ಲಿಟ್ಟುಕೊಳ್ಳುತ್ತಿದ್ದರು.
೧೯೩೬ರ ಬೇಸಿಗೆ ಒಲಿಂಪಿಕ್ಸ್ ವೇಳೆಗೆ, ಅಡೀ ಡಸ್ಸ್ಲರ್ ಬವಾರಿಯಾದಿಂದ ಜಗತ್ತಿನ ಮೊದಮೊದಲ ಹೆದ್ದಾರಿಗಳಲ್ಲಿ ಒಂದರ ಗುಂಟ ಸಾಗಿ ಒಲಿಂಪಿಕ್ಸ್ ವಿಲೇಜ್ ಅನ್ನು ತಲುಪಿದರು;ಅವರು ಅಲ್ಲಿಗೆ ಒಂದು ಸೂಟ್ ಕೇಸ್ ಭರ್ತಿ ಸ್ಪೈಕ್(ಷೂ ಗಳಭಾಗಕ್ಕೆ ಹಾಕುವ ಮೊಳೆ)ಗಳನ್ನು ತೆಗೆದುಕೊಂಡುಹೋಗಿದ್ದರು ಹಾಗೂ ಯು.ಎಸ್.ನ ಓಟಗಾರ ಜೆಸ್ಸೆ ಓವನ್ಸ್ ರನ್ನು ಆ ಸ್ಪೈಕ್ ಗಳನ್ನು ಬಳಸಲು ಒತ್ತಾಯದಿಂದ ಒಪ್ಪಿಸಿದರು; ಇದು ಆಫ್ರಿಕನ್ ಅಮೆರಿಕನ್ ಒಬ್ಬರಿಗೆ ದೊರೆತ ಮೊಟ್ಟಮೊದಲ ಪ್ರಾಯೋಜಕತ್ವವಾಯಿತು. ಓವನ್ಸ್ ಆ ಒಲಿಂಪಿಕ್ಸ್ ನಲ್ಲಿ ನಾಲ್ಕು ಚಿನ್ನದ ಪದಕಗಳನ್ನು ಗೆದ್ದರು, ಆ ಗೆಲುವು ಪ್ರಪಂಚದ ಖ್ಯಾತ ಕ್ರೀಡಾಪಟುಗಳ ಮೆಚ್ಚುಗೆಯನ್ನು ಖಾಯಮ್ಮಾಗಿ ಡಸ್ಸ್ಲರ್ ಷೂಗಳು ಪಡೆಯಲು ಸಹಕಾರಿಯಾಯಿತು. ಈ ಸಹೋದರರ ಟೇಬಲ್ ನ ಮೇಲೆ ಜಗತ್ತಿನ ಮೂಲೆ ಮೂಲೆಗಳಿಂದ ಪತ್ರಗಳು ಬರಲಾರಂಭಿಸಿದವು, ಇತರ ರಾಷ್ಟ್ರೀಯ ತಂಡಗಳ ತರಬೇತಿದಾರರು ಸಹ ಈ ಷೂಗಳ ಬಗ್ಗೆ ತಮ್ಮ ಆಸಕ್ತಿಯನ್ನು ವ್ಯಕ್ತಪಡಿಸಲಾರಣಭಿಸಿದರು. ವ್ಯಾಪಾರ ಭರದಿಂದ ಸಾಗಿತು ಮತ್ತು ಡಸ್ಸ್ಲರ್ಸ್ ಎರಡನೆಯ ಮಹಾಯುದ್ಧದ ಮುಂಚೆಯವರೆಗೆ ಪ್ರತಿ ವರ್ಷ ೨೦೦,೦೦೦ ಜೊತೆ ಷೂಗಳನ್ನು ಮಾರುತ್ತಿದ್ದರು.
ಕಂಪನಿಯ ವಿಭಜನೆ ಮತ್ತು PUMA ದ ಸೃಷ್ಟಿ
ಸಹೋದರರಿಬ್ಬರೂ ನಾಝಿ ಪಕ್ಷವನ್ನು ಸೇರಿದರು. ಆದರೆ ರುಡಾಲ್ಫ್ ಪಾರ್ಟಿಗೆ ಅಡೀಗಿಂತಲೂ ಹೆಚ್ಚು ಸನಿಹದವರಾಗಿದ್ದರು. ಯುದ್ಧಕಾಲದಲ್ಲಿ ಈ ಸಹೋದರರ ನಡುವೆ ಇದ್ದ ಭಿನ್ನಾಭಿಪ್ರಾಯಗಳು ಇವರಿಬ್ಬರೂ ದೂರವಾಗುವ ಸನ್ನಿವೇಶವನ್ನು ತಂದೊಡ್ಡಿತು; ೧೯೪೩ರಲ್ಲಿ ಮಿತ್ರಸೇನೆಗಳು ಬಾಂಬ್ ಧಾಳಿಯಿಂದ ತಪ್ಪಿಸಿಕೊಳ್ಳಲು ಅಡೀ ಮತ್ತು ಅವರ ಹೆಂಡತಿ ಬಾಂಬ್ ನಿಂದ ತಪ್ಪಿಸಿಕೊಳ್ಳಲೆಂದೇ ಕಟ್ಟಿದ ಸುರಕ್ಷಾತಾಣವೊಂದರಲ್ಲಿ ನುಸುಳಿದರು,ಅದೇ ತಾಣದಲ್ಲಿ ರುಡಾಲ್ಫ್ ಮತ್ತು ಅವರ ಕುಟುಂಬವೂ ಆಗಲೇ ಸೇರಿತ್ತು."ಮಿತ್ರಸೇನೆಯ ವಿಮಾನಗಳನ್ನು ಕುರಿತೋ ಏನೋ ಅಡೀ "ಈ ಕೊಳಕು ಬೇವಾರಿಸ್ ಗಳು ಮತ್ತೆ ಬಂದರು" ಎಂದರು, ಆದರೆ ಅದನ್ನು ತಮ್ಮನ್ನು ಕುರಿತಾಗಿಯೇ ಅಡೀ ಹೇಳಿದುದು ಎಂದು ರುಡಾಲ್ಫ್ ಬಲವಾಗಿ ನಂಬಿಬಿಟ್ಟರು. ರುಡಾಲ್ಫ್ ರನ್ನು ನಂತರ ಅಮೆರಿಕದ ಸೈನಿಕರು ಬಂಧಿಸಿ ಅವರು ವಾಫೆನ್ SSನ ಸದಸ್ಯರೆಂದು ಆರೋಪ ಹೊರಿಸಿದಾಗ, ರುಡಾಲ್ಫ್ ಗೆ ತಮ್ಮ ಸಹೋದರನೇ ತಮ್ಮನ್ನು ಹಿಡಿದುಕೊಟ್ಟುಬಿಟ್ಟದ್ದೆಂಬ ಅಭಿಪ್ರಾಯ ಬಲವಾಗಿ ಬೇರೂರಿತು.
೧೯೪೮ರಲ್ಲಿ ಈ ಸಹೋದರರು ತಮ್ಮ ವ್ಯವಹಾರವನ್ನು ವಿಭಜಿಸಿದರು. ರುಡಾಲ್ಫ್ ಎತ್ತರದ ಬೆಟ್ಟವನ್ನು ತೊರೆದು ಔರಾಷ್ ನದಿಯ ಅತ್ತಣ ಬದಿಗೆ ಸಾಗಿ ತಮ್ಮ ಕಂಪನಿಯನ್ನು ಆರಂಭಿಸಿದರು. ಈ ವಿಭಜನೆಯ ನಂತರ ಅಡಾಲ್ಫ್ ತಮ್ಮದೇ ಆದ ಕ್ರೀಡಾಪೋಷಾಕುಗಳ ಕಂಪನಿಗೆ, ತಮ್ಮ ಅಡ್ಡಹೆಸರಾದ "ಅಡೀ" ಮತ್ತು ತಮ್ಮ ಕೊನೆಯ ಹೆಸರಿನ ಮೂರು ಅಕ್ಷರಗಳಾದ "ಡಸ್" ಗಳನ್ನು ಸೇರಿಸಿ "ಅಡೀಡಸ್ " ಎಂಬ ಹೆಸರನ್ನಿಟ್ಟು, ಆ ಸಂಸ್ಥೆಯನ್ನು ಆರಂಭಿಸಿದರು.
ರುಡಾಲ್ಫ್ ಒಂದು ನೂತನ ಸಂಸ್ಥೆಯನ್ನು ಆರಂಭಿಸಿ ಅದನ್ನು ರುಡಾ ಎಂದು ಕರೆದರು – "ರು" ರುಡಾಲ್ಫ್ ನಿಂದ ಮತ್ತು "ಡಾ" ಡಸ್ಸ್ಲರ್ ನಿಂದ ಪಡೆದ ಅಕ್ಷರಗಳಾಗಿದ್ದವು. ರುಡಾಲ್ಫ್ ರ ಕಂಪನಿಯು ನಂತರದ ದಿನಗಳಲ್ಲಿ ತನ್ನ ಹೆಸರನ್ನು 'ಪೂಮಾ ಸ್ಖಹ್ ಫಾಬ್ರಿಕ್ ರುಡಾಲ್ಫ್ ಡಸ್ಸ್ಲರ್/೦} ಎಂದು ೧೯೪೮ರಲ್ಲಿ ಬದಲಾಯಿಸಿಕೊಂಡಿತು. '
ಈ ಸಹೋದರರ ಮೊದಲಿನ ಬೇರ್ಪಡೆಯು ಇಡೀ ಪಟ್ಟಣವನ್ನೇ ಎರಡು ವಿಭಾಗಗಳನ್ನಾಗಿಸಿತು. ೧೯೪೮ರಿಂದ ಈ ಪಟ್ಟಣವು ಒಂದು ಚಿಕ್ಕ-ಬರ್ಲಿನ್ ಅನ್ನು ಹೋಲುವಂತ್ತಿತ್ತು. ಬ್ರ್ಯಾಂಡ್ ನಿಷ್ಠೆಯು ಇಲ್ಲಿನ ನಿವಾಸಿಗಳಿಗೆ ಪರಮೋಚ್ಛ ವಿಷಯವಾಯಿತು; ಹಲವಾರು ಅಂಗಡಿಗಳು, ಬೇಕರಿಗಳು ಮತ್ತು ಬಾರ್ ಗಳು ಅನಧಿಕೃತವಾಗಿ ರುಡಾಲ್ಫ್ ರಾ ಪೂಮಾ, ಅಥವಾ ಅಡಾಲ್ಫ್ ರ ಅಡೀಡಸ್ ಗೆ ನಿಷ್ಠವಾಗಿರುವುವೆಂದು ಹೇಳಲಾಗುತ್ತಿತ್ತು. ಆ ಪಟ್ಟಣದ ಎರಡು ಫುಟ್ ಬಾಲ್ ಕ್ಲಬ್ ಗಳೂ ಈ ವಿಷಯದಲ್ಲಿ ಭಿನ್ನತೆಯನ್ನು ಹೊಂದಿದ್ದವು: ASV ಹೆರ್ಝೋಗೆನಾರಾಷ್ ಕ್ಲಬ್ ಮೂರು ಪಟ್ಟಿಗಳನ್ನು ಬೆಂಬಲಿಸಿತಾದರೆ ೧ FC ಹೆರ್ಝೋಗೆನಾರಾಷ್ ರುಡಾಲ್ಫ್ ರ ಪಾದತೊಡುಗೆಗಳನ್ನು ಬೆಂಬಲಿಸಿತು. ರುಡಾಲ್ಫ್ ರ ಮನೆಗೆ ಕೆಲಸಗಾರರು ಬಂದಾಗ ಅವರು ಬೇಕೆಂದೇ ಅಡೀಡಸ್ ಷೂಗಳನ್ನು ಧರಿಸಿಬರುತ್ತಿದ್ದರು; ರುಡಾಲ್ಫ್ ಅವರ ಷೂಗಳನ್ನು ನೋಡಿದಾಗ, ಅವರಿಗೆ ನೆಲಮಾಳಿಗೆಗೆ ಹೋಗಿ ಒಂದು ಜೊತೆ ಪೂಮಾ ಷೂಗಳನ್ನು ಬಿಟ್ಟಿಯಾಗಿ ತೆಗೆದುಕೊಂಡುಹೋಗಲು ಹೇಳುತ್ತಿದ್ದರು. ಇಬ್ಬರು ಸಹೋದರರೂ ಕಡೆಯವರೆಗೆ ಹೊಂದಿಕೊಳ್ಳಲೇ ಇಲ್ಲ ಮತ್ತು ಅವರಿಬ್ಬರನ್ನೂ ಒಂದೇ ಸ್ಮಶಾನದಲ್ಲಿಯೇ ಹೂತಿದ್ದರೂ, ಅವರ ನಡುವೆ ಎಷ್ಟು ಸಾಧ್ಯವೋ ಅಷ್ಟು ಅಂತರವನ್ನು ಬಿಟ್ಟು ಹೂಳಲಾಗಿದೆ.
ಮೊದಲ ವರ್ಷಗಳು ಮತ್ತು ಅಡೀಡಸ್ ನೊಡನೆ ಪ್ರತಿಸ್ಪರ್ಧೆ
ವಿಭಜನೆಯ ನಂತರ ಪೂಮಾ ಮತ್ತು ಅಡೀಡಸ್ ಪರಸ್ಪರ ತೀವ್ರವಾದ ಹಾಗೂ ಕಹಿಯಾದ ಶತ್ರುತ್ವವನ್ನೇ ಬೆಳೆಸಿಕೊಂಡರು. ಈ ಹಗೆತನವು ಹೆರ್ಝೋಗೆನಾರಾಷ್ ಅನ್ನು ಇಬ್ಭಾಗವಾಗಿಸಿತು, ಈ ಪಟ್ಟಣಕ್ಕೆ "ತಗ್ಗಿದ ಕತ್ತುಗಳ ಪಟ್ಟಣ" ಎಂಬ ಅಡ್ಡಹೆಸರು ಪ್ರಾಪ್ತವಾಯಿತು - ಅಪರಿಚಿತರು ಯಾವ ಕಂಪನಿಯ ಷೂಗಳನ್ನು ಧರಿಸಿದ್ದಾರೆಂದು ಜನರು ಕತ್ತು ಬಗ್ಗಿಸಿ ನೋಡುವುದನ್ನು ಪರಿಪಾಠವಾಗಿಸಿಕೊಂಡಿದ್ದರು.
೧೯೪೮ರಲ್ಲಿ ಎರಡನೆಯ ಮಹಾಯುದ್ಧದ ನಂತರದ ಮೊದಲ ಫುಟ್ ಬಾಲ್ ಪಂದ್ಯದಲ್ಲಿ ಪಶ್ಚಿಮ ಜರ್ಮನಿಯ ರಾಷ್ಟ್ರೀಯ ಫುಟ್ ಬಾಲ್ ತಂಡದ ಹಲವಾರು ಸದಸ್ಯರು ಪೂಮಾ ಬೂಟ್ಸ್ ತೊಟ್ಟಿದ್ದರು, ಯುದ್ಧದ ನಂತರದ ಜರ್ಮನಿಯ ಪರವಾಗಿ ಮೊಟ್ಟಮೊದಲ ಗೋಲ್ ಹೊಡೆದ ಹರ್ಬರ್ಟ್ ಬರ್ಡೆನ್ ಸ್ಕಿ ಸಹ ಪೂಮಾವನ್ನೇ ತೊಟ್ಟಿದ್ದರು. ನಾಲ್ಕು ವರ್ಷಗಳ ನಂತರ,೧೯೫೨ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ, ೧೫೦೦ ಮೀಟರ್ ಓಟಗಾರರಾದ ಲಕ್ಸೆಂಬರ್ಗ್ ನ ಜೋಸಿ ಬಾರ್ತೆಲ್ಪೂಮಾದ ಮೊಟ್ಟಮೊದಲ ಒಲಿಂಪಿಕ್ ಚಿನ್ನವನ್ನು ಫಿನ್ ಲ್ಯಾಂಡ್ ನ ಹೆಲ್ಸಿಂಕಿಯಲ್ಲಿ ಗಳಿಸಿದರು.
೧೯೬೦ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ ಪೂಮಾ ಜರ್ಮನಿಯ ಓಟಗಾರ ಅರ್ಮಿನ್ ಹ್ಯಾರಿಗೆ ಪೂಮಾಗಳನ್ನು ೧೦೦ ಮೀಟರ್ ಓಟದ ಫೈನಲ್ ನಲ್ಲಿ ಬಳಸಲು ಹಣ ನೀಡಿತು. ಹ್ಯಾರಿ ಇದಕ್ಕೆ ಮುನ್ನ ಅಡೀಡಸ್ ಧರಿಸಿದ್ದರು ಮತ್ತು ಅಡಾಲ್ಫ್ ರನ್ನು ಆ ಷೂ ಧರಿಸುವುದಕ್ಕೆ ಹಣ ನೀಡಬೇಕೆಂದು ಕೇಳಿದರು, ಆದರೆ ಅಡೀಡಸ್ ಆ ಕೋರಿಕೆಯನ್ನು ನಿರಾಕರಿಸಿದರು. ಆ ಜರ್ಮನ್ ಪೂಮಾಗಳನ್ನು ಧರಿಸಿ ಓಡಿ ಚಿನ್ನದ ಪದಕವನ್ನು ಪಡೆದರು, ಆದರೆ ಪದಕವನ್ನು ಪಡೆಯುವ ಕಾರ್ಯಕ್ರಮದ ವೇಳೆಯಲ್ಲಿ ಅಡೀಡಸ್ ಧರಿಸಿದರು - ಇದನ್ನು ಕಂಡ ಡಸ್ಸ್ಲರ್ ಸಹೋದರರಿಬ್ಬರೂ ಚಕಿತರಾದರು. ಈ ರೀತಿ ಸಂಚು ಹೂಡಿ ಇಬ್ಬರಿಂದಲೂ ಹಣ ಪಡೆಯುಬಹುದೆಂದು ಹ್ಯಾರಿ ಆಸೆ ಇರಿಸಿಕೊಂಡಿದ್ದರು, ಆದರೆ ಅಡೀ ಎಷ್ಟು ಕ್ರುದ್ಧರಾದರೆಂದರೆ ಅವರು ಒಲಿಂಪಿಕ್ ಚಾಂಪಿಯನ್ ರನ್ನು ಉಚ್ಛಾಟಿಸಿದರು.
ಪೀಲೆ ಒಪ್ಪಂದ ಮತ್ತು ನಂತರದ ಘಟನೆಗಳು
೧೯೭೦ರ FIFA ವಿಶ್ವಕಪ್ನ ಕೆಲವು ತಿಂಗಳುಗಳ ಮುನ್ನ, ಆರ್ಮಿನ್ ಡಸ್ಸ್ಲರ್ ಮತ್ತು ಅವರ ಸಹೋದರ ಸಂಬಂಧಿ ಹೋರ್ಸ್ಟ್ ಡಸ್ಸ್ಲರ್, ಮಾಡಿಕೊಂಡ ಒಂದು ಒಪ್ಪಂದವನ್ನು "ಪೀಲೆ ಒಪ್ಪಂದ" ಎಂದು ಕರೆಯಲಾಯಿತು. ಈ ಒಪ್ಪಂದದ ಪ್ರಕಾರ ಬ್ರೆಝಿಲ್ ನ ಆಕ್ರಾಮಕ ಮಿಡ್ ಫೀಲ್ಡ್ ಆಟಗಾರರಾದ ಪೀಲೆ ಅಡೀಡಸ್ ಮತ್ತು ಪೂಮಾಗಳೆರಡರಿಂದಲೂ ಹೊರತಾಗಿರಬೇಕೆಂಬುದಾಗಿತ್ತು. ಆದರೆ, ಆರ್ಮಿನ್ ಈ ಸೂಪರ್ ಸ್ಟಾರ್ ಅನ್ನು ಪ್ರಾಯೋಜಿಸುವುದರಿಂದ ಪಡೆಯುವ ಆರ್ಥಿಕ ಮತ್ತು ಮಾರುಕಟ್ಟೆಯಲ್ಲಿ ಪ್ರಚಾರದಿಂದ ಪಡೆಯಬಹುದಾದ ಲಾಭಗಳ ಆಮಿಷವನ್ನು ತಡೆಯಲಾಗಲಿಲ್ಲ. ಪೂಮಾದ ಹ್ಯಾನ್ಸ್ ಹೆನಿಂಗ್ಸನ್ ಪೀಲೆಯನ್ನು ಜರ್ಮನಿಯ ಕ್ರೀಡಾ ಷೂ ಕಂಪನಿಯ ಸ್ವರೂಪದ ಬಗ್ಗೆ ಮತ್ತು ಷೂಗಳ ಬಗ್ಗೆ ಜನರಲ್ಲಿ ಹೆಚ್ಚಿನ ಅರಿವನ್ನುಂಡುಮಾಡಲು ಕೋರಿ, ಆ ಕಂಪನಿಯ ಷೂಗಳನ್ನು ತೊಡಲು ಪೀಲೆಗೆ $೧೨೦,೦೦೦ ನೀಡಿದಾಗ ಪೀಲೆ ಫಾರ್ಮ್ ಸ್ಟ್ರೈಪ್ಸ್ ಧರಿಸಲು ಒಪ್ಪಿದರು. ೧೯೭೦ರ ವಿಶ್ವ ಕಪ್ ಅಂತಿಮಪಂದ್ಯದ ಮೊದಲ ಶಿಳ್ಳೆ ಹೊಡೆದ ಸಂದರ್ಭದಲ್ಲಿ, ಪೀಲೆ ತನ್ನ ಷೂ ಲೇಸ್ ಗಳನ್ನು ಕಟ್ಟಿಕೊಳ್ಳಲು ಕಡೆಯ ಕ್ಷಣದಲ್ಲಿ ರೆಫರಿಯನ್ನು ಬೇಡಿ, ಕೆಳಗೆ ಬಗ್ಗಿ ಲೇಸನ್ನು ಕಟ್ಟಿಕೊಳ್ಳತೊಡಗಿದಾಗ ಟೆಲಿವಿಷನ್ ವೀಕ್ಷಿಸುತ್ತಿದ್ದ ಮಿಲಿಯನ್ ಗಟ್ಟಲೆ ಪ್ರೇಕ್ಷಕರಿಗೆ ಪೂಮಾ ಷೂಗಳ ಹತ್ತಿರದ ನೋಟ ದೊರಕಿತು. ಇದರಿಂದ ಹೋರ್ಸ್ಟ್ ಡಸ್ಸ್ಲರ್ ಬಹಳ ಕ್ರುದ್ಧರಾದರು ಹಾಗೂ ನಂತರದ ದಿನಗಳ ಸೌಹಾರ್ದ ಒಪ್ಪಂದಗಳು ರದ್ದುಗೊಳಿಸಲ್ಪಟ್ಟವು.
ಎರಡು ವರ್ಷಗಳ ನಂತರ,೧೯೭೨ರ ಬೇಸಿಗೆ ಒಲಿಂಪಿಕ್ಸ್ ನಲ್ಲಿ ಪೂಮಾ ಉಗಾಂಡಾದ ೪೦೦ ಮೀಟರ್ ಹರ್ಡಲ್ಸ್ ಚಾಂಪಿಯನ್ ಆದ ಜಾನ್-ಅಕೀ-ಬುವಾರಿಗೆ ಓಟದ ಷೂಗಳನ್ನು ಒದಗಿಸಿತು. ಅಕೀ-ಬುವಾರನ್ನು ಉಗಾಂಡಾದ ಮಿಲಿಟರಿ ಸರ್ಕಾರವು ದೇಶದಿಂದ ಉಚ್ಛಾಟಿಸಿದಮೇಲೆ, ಪೂಮಾ ಅಕೀ-ಬುವಾರಿಗೆ ಜರ್ಮನಿಯಲ್ಲಿ ನೌಕರಿ ಒದಗಿಸಿತು ಹಾಗೂ ಅವರು ಮತ್ತು ಅವರ ಕುಟುಂಬ ಜರ್ಮನ್ ಸಮಾಜಕ್ಕೆ ಹೊಂದಿಕೊಳ್ಳಲಾಗುವಂತೆ ಮಾಡಲು ಯತ್ನಿಸಿತು, ಆದರೆ ಕಡೆಗೆ ಅಕೀ-ಬುವಾ ಉರಾಂಡಾಕ್ಕೆ ಮರಳಿದರು.
ಮೇ ೧೯೮೯ರಲ್ಲಿ ರುಡಾಲ್ಫ್ ರ ಪುತ್ರರಾದ ಆರ್ಮಿನ್ ಮತ್ತು ಗೆರ್ಡ್ ಡಸ್ಸ್ಲರ್ ಪೂಮಾದಲ್ಲಿನ ತಮ್ಮ ೭೨ ಪ್ರತಿಶತ ಷೇರುಗಳನ್ನು ಸ್ವಿಸ್ ವ್ಯಾಪಾರಿ ಸಂಸ್ಥೆ ಕೋಸಾ ಲೈಬರ್ ಮಾನ್ ಎಸ್ಎ ಗೆ ಮಾರಲು ಅಂಗೀಕರಿಸಿದರು.
ಇಂದು
ಪೂಮಾ ಎಜಿಯಲ್ಲಿ ಸುಮಾರು ೯,೨೦೪ ಕೆಲಸಗಾರರಿದ್ದಾರೆ ಮತ್ತು ಕಂಪನಿಯು ತನ್ನ ಉತ್ಪಾದನೆಗಳನ್ನು ೮೦ಕ್ಕೂ ಹೆಚ್ಚು ದೇಶಗಳಿಗೆ ವಿತರಿಸುತ್ತದೆ. ೨೦೦೩ರ ಆರ್ಥಿಕ-ವರ್ಷದಲ್ಲಿ ಈ ಕಂಪನಿಯ ಆದಾಯ, €೧.೨೭೪ ಬಿಲಿಯನ್ ಆಗಿದ್ದಿತು. ಪೂಮಾ ೨೦೦೨ರ ಅನಿಮೆ ಸರಣಿಯ ಆರ್ಥಿಕ ಪ್ರಾಯೋಜಕರಾಗಿದ್ದು Hungry Heart: Wild Striker, ಪೂಮಾ ಬ್ರ್ಯಾಂಡ್ ನ ಕ್ರೀಡಾ ವಸ್ತ್ರಗಳನ್ನು ಮತ್ತು ಜರ್ಸಿಗಳನ್ನು ಒದಗಿಸಿದರು.
೧೯೯೩ರಿಂದ ಈ ಕಂಪನಿಯನ್ನು ಇದರ ಸಿಇಓ ಮತ್ತು ಚೇರ್ಮನ್ ಆದ ಜೋಷೆನ್ ಝೀಟ್ಝ್ ನಡೆಸಿಕೊಂಡುಬರುತ್ತಿದ್ದಾರೆ. ಅವರ ಕಾರ್ಯಾವಧಿಯನ್ನು, ಅವಧಿ ಮುಗಿಯುವ ಮುನ್ನವೇ, ನಾಲ್ಕು ವರ್ಷಗಳ ಕಾಲ ವಿಸ್ತರಿಸಲಾಗಿದ್ದು ಅವರು ಅದೇ ಹುದ್ದೆಯಲ್ಲಿ ೨೦೧೨ರವರೆಗೆ ಮುಂದುವರಿಯುವುದೆಂದು ಅಕ್ಟೋಬರ್ ೨೦೦೭ರಲ್ಲಿ ತೀರ್ಮಾನ ಕೈಗೊಳ್ಳಲಾಯಿತು.
ಪೂಮಾ ಉತ್ಸಾಹಿ ಚಾಲನಾ ಷೂಗಳು (ಡ್ರೈವಿಂಗ್ ಷೂಗಳು) ಮತ್ತು ರೇಸ್ ಸೂಟ್ ಗಳನ್ನು ಉತ್ಪಾದಿಸುವ ಪ್ರಮುಖ ಕಂಪನಿಯಾಗಿದೆ. ಫಾರ್ಮಲಾ ಒನ್ ಮತ್ತು ನಾಸ್ಕಾರ್ ಗೆ ವಿಶೇಷತಃ, ಪೂಮಾ ಪ್ರಮುಖ ಉತ್ಪಾದನಾ ಸಂಸ್ಥೆಯಾಗಿದೆ. ಪೂಮಾ ಕಂಪನಿಯವರು ೨೦೦೬ರ FIFA ವಿಶ್ವಕಪ್ ಚಾಂಪಿಯನ್ ರಾದ ಇಟಾಲಿಯನ್ ನ್ಯಾಷನಲ್ ಫುಟ್ ಬಾಲ್ ತಂಡದವರು ತೊಡುವಂತಹ ಪೋಷಾಕುಗಳನ್ನು ತಯಾರಿಸುವ ಮತ್ತು ಪ್ರಾಯೋಜಿಸುವ ಹಕ್ಕನ್ನು ಪಡೆಯಲು ಯಶಸ್ವಿಯಾದರು. ಫೆರಾರಿ ಮತ್ತು BMWಗಳೊಡನೆ ಈ ಕಂಪನಿಯು ಸಹಭಾಗಿತ್ವದಲ್ಲಿ ಪೂಮಾ-ಫೆರಾರಿ ಮತ್ತು ಪೂಮಾ-BMW ಷೂಗಳನ್ನು ತಯಾರಿಸಿದುದೂ ಅದರ ಯಶಸ್ಸಿಗೆ ಕಾರಣವಾಗಿದೆ. ೧೫ ಮಾರ್ಚ್ ೨೦೦೭ರಂದು ಪೂಮಾ ತನ್ನ ಮೊದಲ ನೂತನ ೨೦೦೭/೨೦೦೮ರ ಸರಣಿಯ ಸಮವಸ್ತ್ರಗಳನ್ನು ಒಂದು ಕ್ಲಬ್ ಗಾಗಿ ಉತ್ಪಾದಿಸಿತು ಹಾಗೂ ಬ್ರೆಝಿಲ್ ನ ಫುಟ್ ಬಾಲ್ ಕ್ಲಬ್ ಆದ ಗ್ರೆಮಿಯೋ ಲೇಸರ್ ಹೊಲಿಗೆಯ ತಂತ್ರಜ್ಞಾನವನ್ನು ಬಳಸಿದ ಮೊದಲ ಕ್ಲಬ್ ಆಗುತ್ತದೆ; ಇದು ೨೦೦೬ರ ವಿಶ್ವಕಪ್ ನಲ್ಲಿ ಇಟಲಿ ತೊಟ್ಟ ತೊಡುಗೆಗಳನ್ನು ಹೋಲುತ್ತದೆ. ಗ್ರೆಮಿಯೋ ಮತ್ತು ಬ್ರೆಝಿಲ್ ನ ಇತರ ಕ್ಲಬ್ ಗಳು ಈ ತಂತ್ರಜ್ಞಾನವನ್ನು ಬಳಸುವ ಮೊದಲ ಕ್ಲಬ್ ಗಳಾಗುತ್ತದೆ, ಏಕೆಂದರೆ ಈ ಕ್ಲಬ್ ಗಳ ಕ್ರೀಡಾಕಾಲವು ಯೂರೋಪಿಯನ್ ಕ್ಲಬ್ ಗಳ ಕ್ರೀಡಾಕಾಲಕ್ಕಿಂತ ಆರು ತಿಂಗಳು ಮುಂಚಿತವಾಗಿಯೇ ಆರಂಭವಾಗುತ್ತದೆ. ಪೂಮಾ ಬೇಸ್ ಬಾಲ್ ಬೆಣೆಗಳನ್ನೂ ಮಾಡುತ್ತದೆ ಮತ್ತು ಜಾನಿ ಡಮಾನ್ ಎಂಬ ಡೆಟ್ರಾಯ್ಟ್ ಟೈಗರ್ಸ್ ನ ಹೊರಾಂಗಣಕ್ಷೇತ್ರಪಾಲಕ ಅವರ ಬಾತ್ಮೀದಾರರಾಗಿದ್ದಾರೆ. ಅವರು ತಮ್ಮದೇ ಆದ "DFR ಮೆಟಲ್ಸ್" ಎಂಬ ಬೆಣೆಯನ್ನು ಹೊಂದಿದ್ದಾರೆ.
ದಂತಕಥೆಯಾದ KING
೨೦೦೮ರಲ್ಲಿ ಪೂಮಾ KING ನ ನಲವತ್ತನೆಯ ವಾರ್ಷಿಕೋತ್ಸವವನ್ನು ಒಂದು ವಿಶೇಷ ಆವೃತ್ತಿಯೊಂದಿಗೆ ಆಚರಿಸಿತು; ಆ ಆವೃತ್ತಿಯೇ KING XL (XL ಎಂದರೆ ೪೦, ರೋಮನ್ ಸಂಖ್ಯೆಗಳಲ್ಲಿ), ಇದು ಪೋರ್ಚುಗೀಸ್ ಫುಟ್ ಬಾಲ್ ಆಟಗಾರರಾದ ಯೂಸೆಬಿಯೋರ ಸ್ಮರಣೆಗಾಗಿ ತಂದ ಆವೃತ್ತಿಯಾಗಿತ್ತು; ಅವರು ವದಂತಿಯೇ ಆಗಿರುವ KING ಧರಿಸಿ ೧೯೬೮ರಲ್ಲಿ ೪೨ ಗೋಲ್ ಗಳನ್ನು ಹೊಡೆದು, ಯೂರೋಪ್ ನ ಅಗ್ರಗಣ್ಯ ಸ್ಕೋರರ್ ಗೆ ನೀಡುವ ಗೋಲ್ಡನ್ ಬೂಟ್ ಅವಾರ್ಡ್ ಅನ್ನು ತಮ್ಮದಾಗಿಸಿಕೊಂಡಿದ್ದರು. KING ಶ್ರೇಷ್ಠ ಆಟಗಾರರಾದ ಪೀಲೆ, ಮಾರಿಯೋ ಕೆಂಪೆಸ್, ರೂಡೀ ವಾಲರ್, ಲೋಥರ್ ಮಥಾಯಿಸ್, ಮಾಸ್ಸಿಮೋ ಒಡ್ಡೋ ಮತ್ತು ಡೀಗೋ ಮರಡೋನಾರ ನೆಚ್ಚಿನ ಷೂ ಆಗಿತ್ತು. ಪೂಮಾ ಕಿಂಗ್ ಸರಣಿಯ ಹೊಸ ಆವೃತ್ತಿಗಳನ್ನು ಬಿಡುಗಡೆ ಮಾಡುವುದನ್ನು ಮುಂದುವರಿಸಿದೆ ಮತ್ತು ೨೦೦೯ರಲ್ಲಿ ಇಟಲಿಯ ಸಾಕರ್ ಇತಿಹಾಸವನ್ನು ಆಚರಿಸುವ ಸಲುವಾಗಿ, ಹಾಗೂ ಮತ್ತೂ ನಿರ್ದಿಷ್ಟವಾಗಿ, ಎರಡು ವಿಶ್ವಕಪ್ ಗಳನ್ನು ಗೆಲ್ಲಲು ಕಾರಣರಾದ ತರಬೇತಿದಾರ ವಿಟ್ಟೋರಿಯೋ ಪೋಝೋರ ಯಶದ ಆಚರಣೆಗಾಗಿ, ಪೂಮಾ ಕಿಂಗ್ XL ಇಟಾಲಿಯಾವನ್ಉ ಬಿಡುಗಡೆ ಮಾಡಿತು
೨೦೧೦ರಲ್ಲಿ ಪೂಮಾ ಕಿಂಗ್ ಮತ್ತೊಬ್ಬ ಫುಟ್ ಬಾಲ್ ದಂತಕಥೆಯನ್ನು ಉದ್ಘೋಷಿಸಿತು. ಈ ಬಾರಿ ಡೀಗೋ ಮರಡೋನಾ ರಿಗೆ ಗೌರವ ಸಲ್ಲಿಸಿತು. . ಈ ಅರ್ಜೆಂಟೀನಾದ ದಂತಕಥೆಯ ೫೦ನೆಯ ಜನ್ಮದಿನವನ್ನು ಆಚರಿಸಲು ಪೂಮಾ ಕಿಂಗ್ ಡೀಗೋ ಫಿನಾಲೆ ಬೂಟ್ ಅನ್ನು ಪೂಮಾ ಬಿಡುಗಡೆ ಮಾಡಿತು. ಈ ಆವೃತ್ತಿಯನ್ನು ಅರ್ಜೆಂಟಿಆನಾ ರಾಷ್ಟ್ರೀಯ ಫುಟ್ ಬಾಲ್ ತಂಡದ ವರ್ಣಗಳಾದ ಲಾ ಆಲ್ಬಿಸೆಲೆಸ್ಟೆಯಲ್ಲಿ ಸೃಷ್ಟಿಸಲಾಯಿತು.
ಪಿಪಿಆರ್ನ ಕೈಗೆ ಹಸ್ತಾಂತರ
ಫೆಬ್ರವರಿ ೨೦೦೭ರಲ್ಲಿ ಪೂಮಾ ೨೦೦೬ರ ಕಡೆಯ ಮೂರು ತಿಂಗಳಲ್ಲಿ ತನ್ನ ಲಾಭಾಂಶವು ೨೬% ನಷ್ಟು ತಗ್ಗಿ €೩೨.೮ ಮಿಲಿಯನ್ ($೪೩ ಮಿಲಿಯನ್; £೨೨ ಮಿಲಿಯನ್)ಗೆ ಇಳಿದಿದೆಯೆಂದು ಘೋಷಿಸಿತು. ಈ ಲಾಭಾಂಶವು ತಗ್ಗಲು ಬಹುತೇಕ ಕಂಪನಿಯ ವಿಸ್ತರಣೆಗಾಗಿ ಮಾಡಿದ ದುಬಾರಿ ವೆಚ್ಚವೇ ಕಾರಣವಾಗಿತ್ತು; ವಾಸ್ತವವಾಗಿ ಮಾರಾಟವು ಮೂರನೆಯ ಒಂದು ಭಾಗಕ್ಕಿಂತಲೂ ಹೆಚ್ಚಿ €೪೮೦.೬ ಮಿಲಿಯನ್ ಆಗಿತ್ತು.
ಏಪ್ರಿಲ್ ೨೦೦೭ರ ಆದಿಯಲ್ಲಿ ಪೂಮಾದ ಷೇರುಗಳು ಷೇರಿಗೆ €೨೯.೨೫ಗೆ ಏರಿದವು; ಅಂದರೆ ಸುಮಾರು ೧೦.೨%ರಷ್ಟು ಏರಿಕೆ ಹಾಗೂ ಪ್ರತಿ ಷೇರಿನ ಮೌಲ್ಯ €೩೧೫.೨೪ ತಲುಪಿತು. April ೧೦, ೨೦೦೭ರಂದು ಫ್ರೆಂಚ್ ಚಿಲ್ಲರೆ ಮಾರಾಟಗಾರ ಸಂಸ್ಥೆ ಮತ್ತು ಗಕ್ಸಿ ಬ್ರ್ಯಾಂಡ್ ನ ಮಾಲಿಕತ್ವ ಹೊಂದಿರುವ Pಪಿನಾಲ್ಟ್-ಪ್ರಿಂಟೆಂಪ್ಸ್-ರಿಡೌಟ್ (ಪಿಪಿಆರ್) ಪೂಮಾದಲ್ಲಿ ತನ್ನದು ೨೭% ಭಾಗದಷ್ಟು ಷೇರುಗಳಿದೆಯೆಂದು ಘೋಷಿಸಿ ಸಂಪೂರ್ಣ ಹಸ್ತಾಂತರಕ್ಕೆ ನಾಂದಿ ಹಾಡಿತು. ಆ ವ್ಯವಹಾರದ ರೀತ್ಯಾ ಪೂಮಾದ ಮೌಲ್ಯ €೫.೩ ಬಿಲಿಯನ್. ಪಿಪಿಆರ್ ತಾನು ಹಸ್ತಾಂತರಕ್ಕೆ ಬೇಕಾದ ಚಿಕ್ಕ ಭಾಗಾಂಶದ ಷೇರುಗಳನ್ನು ತನ್ನದಾಗಿಸಿಕೊಂಡ ಬಳಿಕ, "ಸ್ನೇಹಯುತ"ವಾಗಿ ಪ್ರತಿ ಷೇರಿಗೆ €೩೩೦ ಮೌಲ್ಯವರುವ ಪೂಮಾವನ್ನು ತನ್ನ ಕೈಗೆ ತೆಗೆದುಕೊಳ್ಳುವುದಾಗಿ ಹೇಳಿತು. ಪೂಮಾದ ಮಂಡಳಿಯು ಇದನ್ನು ಸ್ವಾಗತಿಸುತ್ತಾ, ಅದು ಸೂಕ್ತವೂ, ಕಂಪನಿಯ ಹಿತಾಸಕ್ತಿಗಳಿಂದ ಕೂಡಿರುವುದಾಗಿಯೂ ಇದೆಯೆಂದು ಸಾರಿತು. ೧೭ ಜುಲೈ ೨೦೦೭ರಂದು ಪಿಪಿಆರ್ ಪೂಮಾದ ೬೨.೧ % ಷೇರುಗಳನ್ನು ಹೊಂದಿತ್ತು.
ಪಿಪಿಆರ್ ಪೂಮಾದ ಪ್ರಮುಖಾಂಶ ಷೇರುಗಳನ್ನು ಹೊಂದಿದ್ದರೂ, ಪೂಮಾ ಒಂದು ಸ್ವತಂತ್ರ ಕಂಪನಿಯಾಗಿಯೇ ಇದೆ.
ವಿವಾದ
ನ್ಯಾಯವಾದ ವ್ಯಾಪಾರ ಮತ್ತು ನೌಕರರ ಹಕ್ಕುಗಳನ್ನು ಪ್ರತಿಪಾದಿಸುವ ಸಂಸ್ಥೆಗಳು ಪೂಮಾ ತನ್ನ ಅಭಿವೃದ್ಧಿಶೀಲ ಜಗದ ಕಾರ್ಖಾನೆಗಳಲ್ಲಿ ನೌಕರಿಯ ಸಂಬಂಧವಾಗಿ ಹೊಂದಿರುವ ಆಚರಣೆಗಳನ್ನು ಟೀಕಿಸುತ್ತವೆ - ಅದರಲ್ಲೂ ಪ್ರಮುಖವಾರಿ ಚೀನಾ, ಟರ್ಕಿ, ಎಲ್ ಸಾಲ್ವೆಡಾರ್, ಮತ್ತು ಇಂಡೋನೇಷಿಯಾದ ನೌಕರ/ರಿಗೆ ಸಂಬಂಧಿಸಿದ ವಿಷಯವಾಗಿ.
ಕಾಲಾನುಕ್ರಮಣಿಕೆ
ಸೆಪ್ಪ್ ಹರ್ಬರ್ಗರ್ ರಂತಹ ಹಲವಾರು ಪರಿಣಿತ ಫುಟ್ ಬಾಲ್ ಪಟುಗಳು ಇದರಲ್ಲಿ ಭಾಗವಹಿಸಿದರು.
ಪ್ರಾಯೋಜಕತ್ವ
ಪೂಮಾ ಕ್ರೀಡಾ ಘಟನೆಗಳು, ಪಂದ್ಯಗಳು ಮತ್ತು ವ್ಯಕ್ತಿಗಳ ಪ್ರಾಯೋಜಕ ಸಂಸ್ಥೆಯಾಗಿದೆ - ಸ್ಥಳೀಯವಾಗಿ ಹಾಗೂ ಜಾಗತಿಕವಾಗಿ. ಫುಟ್ ಬಾಲ್ ನಲ್ಲೇ ತನ್ನ ಮೂಲವನ್ನು ಹೊಂದಿದ ಈ ಕಂಪನಿಯು ಅನೇಕ ಫುಟ್ ಬಾಲ್ ಆಟಗಾರರು ಮತ್ತು ರಾಷ್ಟ್ರೀಯ ಫುಟ್ ಬಾಲ್ ತಂಡಗಳನ್ನು ಪ್ರಾಯೋಜಿಸಿದೆ; ಆಫ್ರಿಕಾದಲ್ಲಂತೂ ಇದರ "ಫಾರ್ಮ್ ಸ್ಟ್ರೈಪ್" ಎಲ್ಲೆಡೆ ದಟ್ಟವಾಗಿ ಹರಡಿದೆ. ಪೂಮಾ ಹಲವಾರು ಪ್ರೀಮಿಯರ್ ಲೀಗ್ ತಂಡಗಳ ಪ್ರಾಯೋಜಕವೂ ಆಗಿದೆ; ವಿಶೇಷತಃ ನ್ಯೂಕ್ಯಾಸಲ್ ಯುನೈಟೆಡ್ ಮತ್ತು ಟೋಟೆನ್ ಹ್ಯಾಂ ಹಾಟ್ಸ್ ಪುರ್ (೨೦೧೦/೧೧ರ ಕ್ರೀಡಾಋತುವಿನವರೆಗೆ ಈ ಎರಡೂ ತಂಡಗಳಿಗೆ ಪ್ರಾಯೋಜಕತ್ವ ಮುಂದುವರಿಯುತ್ತದೆ).
ಆಸ್ಟ್ರೇಲಿಯನ್ ರೂಲ್ಸ್ ಫುಟ್ ಬಾಲ್ ನಲ್ಲಿ ಪೂಮಾ ಹಾಥಾರ್ನ್ ಫುಟ್ ಬಾಲ್ ಕ್ಲಬ್ ಮತ್ತು ವೆಸ್ಟ್ ಕೋಸ್ಟ್ ಈಗಲ್ಸ್, ಹಾಗೂ ಬ್ರಿಸ್ಬೇನ್ ಲಯನ್ಸ್ ತಂಡಗಳೊಡನೆ ದೀರ್ಘಕಾಲಿಕ ವ್ಯಾವಹಾರಿಕ ಸಂಬಂಧಗಳನ್ನು ಹೊಂದಿದೆ. ವಿಶೇಷವಾಗಿ, ಆ ಕ್ಲಬ್ ಯಶಸ್ಸಿನ ಉತ್ತುಂಗವನ್ನೇ ತಲುಪಿದ್ದಂತಹ ವರ್ಷವಾದ ೧೯೮೦ರಿಂದಲೂ ಪೂಮಾ ಹಾಥಾರ್ನ್ ನ ಕ್ಲಬ್ ಗೆ ಉಡುಗೊತೊಡುಗೆಗಳನ್ನು ಪ್ರಾಯೋಜಿಸುತ್ತಾ ಬಂದಿದೆ.
ಗಳಿಕೆ
ಮಾರ್ಚ್ ೧೦, ೨೦೧೦ರಂದು ಕ್ಯಾಲಿಫೋರ್ನಿಯಾದ ಕಾರ್ಲ್ಸ್ ಬಾಡ್ ನಲ್ಲಿರುವ ಕೋಬ್ರಾ ಗಾಲ್ಫ್ ಸಂಸ್ಥೆಯ ೧೦೦ ಪ್ರತಿಶತ ಭಾಗವನ್ನು, ಫಾರ್ಚ್ಯೂನ್ ಬ್ರ್ಯಾಂಡ್ಸ್ ಇಂಕ್. ಮೂಲಕ ವಶಪಡಿಸಿಕೊಳ್ಳುವುದಾಗಿ ಘೋಷಿಸಿತು, ಆದರೆ ಯಾವುದೇ ಆರ್ಥಿಕ ವಿವರಗಳನ್ನು ಬಹಿರಂಗಗೊಳಿಸಲಿಲ್ಲ. ಕಾನೂನುಬದ್ಧವಾದ ಸಮ್ಮತಿಯನ್ನು ಕಾದಿರುವ ಈ ವ್ಯವಹಾರವು ಎರಡನೆಯ ಪಾದದಲ್ಲಿ ಸಂಪೂರ್ಣಗೊಳ್ಳುವ ನಿರೀಕ್ಷೆಯಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಪೂಮಾ ಎಜಿ ವರ್ಗ:ಜರ್ಮನಿಯ ಕ್ರೀಡಾ ಸಾಮಗ್ರಿಗಳ ತಯಾರಕರು ವರ್ಗ:ಜರ್ಮನಿಯ ಷೂ ಕಂಪನಿಗಳು ವರ್ಗ:ಷೂ ಬ್ರ್ಯಾಂಡ್ಸ್‌ ವರ್ಗ:ಜರ್ಮನ್‌ ಬ್ರಾಂಡ್‌ಗಳು ವರ್ಗ:ಜರ್ಮನಿಯ ವಸ್ತ್ರಗಳ ಬ್ರ್ಯಾಂಡ್ ಗಳು ವರ್ಗ:ಕ್ರೀಡಾಉಡುಪುಗಳ ಬ್ರ್ಯಾಂಡ್ ಗಳು ವರ್ಗ:1954ರಲ್ಲಿ ಸ್ಥಾಪನೆಯಾದ ಸಂಸ್ಥೆಗಳು ವರ್ಗ:ಪಿಪಿಆರ್ ಬ್ರ್ಯಾಂಡ್ ಗಳು ವರ್ಗ:ಹೆರ್ಝೋಗೆನಾರಾಷ್ ವರ್ಗ:ಉದ್ಯಮ